cyanic-selkie/wikianc huggingface dataset:
നാഷ്ണൽ ബാങ്ക് ഫോർ അഗ്രികൾച്ചർ ആന്റ് റൂറൽ ഡവലപ്മെന്റ്
ഭാരതത്തിലെ ഒരു ഉന്നത വികസന ബാങ്ക് ആണ് നാഷ്ണൽ ബാങ്ക് ഫോർ അഗ്രികൾച്ചർ ആന്റ് റൂറൽ ഡവലപ്മെന്റ്.നബാർഡ് എന്ന് പൊതുവെ അറിയപ്പെടുന്നു. പൊതുമേഖലാ സ്ഥാപനമായ നബാർഡ് മുംബൈ ആസ്ഥാനമാക്കി പ്രവർത്തിക്കുന്നു. കാർഷിക മേഖലാ വികസനം, ചെറുകിട-കുടിൽ വ്യവസായങ്ങളുടെ വികസനം, കൈത്തൊഴിൽ വികസനം, ഗ്രാമപ്രദേശങ്ങളിലെ സാമ്പത്തിക നിലയെ താങ്ങി നിർത്തൽ, ഗ്രാമപ്രദേശങ്ങളിൽ നിലനിൽക്കാവുന്ന സമഗ്ര വികസനപദ്ധതികൾ നടപ്പാക്കുക എന്നിവയാണ് നബാർഡിന്റെ ഉദ്ദേശലക്ഷ്യങ്ങൾ.
1982 ജൂലൈ 12നു പാർലമെന്റിന്റെ പ്രത്യേക നിയമം വഴി നബാർഡ് സ്ഥാപിതമായി. ഗ്രാമീണ കാർഷിക,ചെറുകിട വ്യവസായ മേഖലകളിലേക്ക് കൂടുതൽ മൂലധന നിക്ഷേപം കൊണ്ടുവന്ന് ഗ്രാമീണ പ്രദേശങ്ങളെ ശാക്തീകരിക്കുക എന്നതായിരുന്നു നബാർഡിന്റെ സ്ഥാപന ലക്ഷ്യം. ഭാരതീയ റിസർവ് ബാങ്ക് അതിന്റെ കയ്യിലുണ്ടായിരുന്ന നബാർഡിന്റെ ഓഹരികളും ഭാരതീയ ഗവണ്മെന്റിനു കൈമാറിയതിനാൽ നബാർഡിന്റെ 99 ശതമാനം ഓഹരികളും ഇപ്പോൾ ഭാരത സർക്കാരിന്റെ ഉടമസ്ഥതയിലാണ്.
ചരിത്രം
ശിവരാമൻ കമ്മിറ്റിയുടെ നിർദ്ദേശമനുസരിച്ച് പാർലമെന്റ് 1982 ജൂലൈ 12ന് നാഷ്ണൽ ബാങ്ക് ഫോർ അഗ്രികൾച്ചർ ആന്റ് റൂറൽ ഡവലപ്മെന്റ് ആക്റ്റ് 1981 പാസ്സാക്കി. അതുപ്രകാരം നബാർഡ് നിലവിൽ വന്നു. അഗ്രിക്കൾച്ചർ ക്രെഡിറ്റ് വിഭാഗം, ഭാരതീയ റിസർവ് ബാങ്കിന്റെ റൂറൽ പ്ലാനിങ്ങ് ആന്റ് ക്രെഡിറ്റ് സെൽ, അഗ്രിക്കൾച്ചർ റീഫിനാൻസ് ആന്റ് ഡെവലപ്മെന്റ് കോർപ്പറേഷൻ എന്നിവ ഇതുമൂലം നിർത്തലാക്കി അവയുടെ കടമകളും അധികാരങ്ങളും നബാർഡിനു നൽകി. ഗ്രാമീണ പ്രദേശങ്ങളിൽ സാമ്പത്തിക ക്രയവിക്രയത്തിന് ഏറ്റവും മുന്നിൽ നിൽക്കുന്ന സ്ഥാപനങ്ങളിൽ ഒന്നാണ് നബാർഡ്.
കടമകളും അധികാരങ്ങളും
ഭാരതത്തിലെ ചെറുകിട,കുടിൽ,ഗ്രാമീണ വ്യവസായങ്ങളുടെയും കാർഷിക മേഖലയുടെയും ഉന്നമനത്തിനു വേണ്ടി പ്രവർത്തിക്കുന്ന പരമോന്നത സ്ഥാപനമാണ് നബാർഡ്. നബാർഡിന്റെ കടമകൾ താഴെ പറയുന്നവയാണ്.
അവലംബം
വർഗ്ഗം:മുംബൈ ആസ്ഥാനമായ കമ്പനികൾ വർഗ്ഗം:ഇന്ത്യയിലെ പൊതുമേഖലാ ബാങ്കുകൾ വർഗ്ഗം:ബാങ്കുകൾ
ദ ഹോബിറ്റ്: ദ ഡെസൊലേഷൻ ഓഫ് സ്മോഗ്
പീറ്റർ ജാക്സൺ സംവിധാനം ചെയ്ത 2013 ലെ ഫാന്റസി സാഹസിക ചലച്ചിത്രമാണ് ദ ഹോബിറ്റ്: ദ ഡെസൊലേഷൻ ഓഫ് സ്മോഗ്. ന്യൂലൈൻ സിനിമ, മെട്രോ-ഗോൾഡ്വിൻ-മേയർ എന്നിവരുമായി ചേർന്ന് വിങ്നട്ട് ഫിലിംസ് നിർമ്മിച്ച ഈ ചിത്രം വാർണർ ബ്രോസ് പിക്ചേഴ്സാണ് വിതരണം ചെയ്തത്. ജെ.ആർ.ആർ. റ്റോൾകീൻ എഴുതിയ നോവൽ "ദ ഹോബിറ്റ്" എന്ന നോവൽ അടിസ്ഥാനമാക്കി നിർമിച്ച മൂന്നു ഭാഗങ്ങളുള്ള ചലച്ചിത്ര പരമ്പരയിലെ രണ്ടാമത്തെ ചിത്രമാണിത്. ആദ്യ ഭാഗമായ ദ ഹോബിറ്റ്: ആൻ അൺ എക്സ്പെക്റ്റഡ് ജേർണി (2012), ശേഷം ഇറങ്ങിയ ദ ഹോബിറ്റ്: ദ ബാറ്റിൽ ഓഫ് ദ ഫൈവ്‌ ആർമീസ് (2014) എന്നിവയാണ് പരമ്പരയിലെ മറ്റ്‌ ചിത്രങ്ങൾ. ഇവയെല്ലാം ചേർന്ന് പീറ്റർ ജാക്ക്സന്റെ "ലോർഡ് ഓഫ് ദ റിങ്സ്" ചലച്ചിത്ര പരമ്പരയുടെ കാലക്രമത്തിന് മുൻപ്‌ നടക്കുന്ന സംഭവവികാസങ്ങൾ വിവരിക്കുന്നു.
ബിൽബോ ബാഗ്ഗിൻസ്, മാന്ത്രികനായ ഗാൻഡാൾഫ്, തോറിൻ ഓക്കെൻഷീൽഡിന്റെ നേതൃത്വത്തിൽ ഉള്ള പതിമൂന്നു കുള്ളന്മാരുടെ സംഘവും ചേർന്ന് സ്മോഗ് എന്ന ഡ്രാഗണിൽ നിന്ന് ലോൺലി മൗണ്ടൻ തിരിച്ചു പിടിക്കാൻ ശ്രമിക്കുന്നത് ആണ് പ്രമേയം. ഇയാൻ മക്ക് കെല്ലൻ, മാർട്ടിൻ ഫ്രീമാൻ, റിച്ചാർഡ് ആർമിറ്റേജ്, ബെനഡിക്ട് കുംബർബാച്ച്, ഇവാൻഗ്ലിൻ ലില്ലി, ലീ പേസ്, ലൂക്ക് ഇവാൻസ്, കെൻ സ്റ്റോട്ട്, ജെയിംസ് നെസ്ബിറ്റ്, ഒർലാൻഡോ ബ്ലൂം തുടങ്ങിയ വലിയ താരനിര ഈ ചിത്രത്തിൽ ഉൾപ്പെടുന്നു.
ഫാൻ വാൽഷ്, ഫിലിപ ബോയിൻസ്, പീറ്റർ ജാക്സൺ, ഗില്ലർമോ ദെൽ തോറോ എന്നിവർ ചേർന്നാണ് തിരക്കഥ എഴുതിയത്. ഒരു സെക്കൻഡിൽ നാല്പത്തിയെട്ട് ഫ്രെയിമുകൾ എന്ന കണക്കിൽ നേരിട്ട് ത്രീഡിയിലാണ് ചിത്രീകരിച്ചത്. ന്യൂസീലൻഡിനും പൈൻവുഡ് സ്റ്റുഡിയോയിലും ചിത്രീകരണം നടന്നു.
ദ ഹോബിറ്റ്: ദ ഡെസൊലേഷൻ ഓഫ് സ്മാഗ് 2013 ഡിസംബർ 2 ന് ലോസ് ആഞ്ചലസിൽ പ്രദർശിപ്പിച്ചിരുന്നു. ഡിസംബർ 11 ന് അന്താരാഷ്ട്രതലത്തിൽ പരമ്പരാഗത, ഐമാക്സ് തീയേറ്ററുകൾക്കായി പുറത്തിറങ്ങി. ഈ ചിത്രം മികച്ച നിരൂപണം നേടുകയും, ആഗോളതലത്തിൽ ബോക്സ് ഓഫീസിൽ 958 ദശലക്ഷം ഡോളർ വരുമാനം നേടി, ദ ഫെലോഷിപ്പ് ഓഫ് ദ റിങ്, ദ ടൂ ടവേർസ് എന്നീ സിനിമകളെ മറികടന്നു. 2013-ലെ ഏറ്റവും വരുമാനം നേടിയ നാലാമത്തെ സിനിമയും എക്കാലത്തെയും മുപ്പത്തൊമ്പതാം സിനിമയുമാണിത്. മികച്ച വിഷ്വൽ എഫക്റ്റ്സ്, സൗണ്ട് എഡിറ്റിംഗ്, ശബ്ദ സങ്കലനം എന്നിവയ്ക്ക് അക്കാദമി അവാർഡ് നാമനിർദ്ദേശം ലഭിച്ചു.
ബാഹ്യ കണ്ണികൾ
വർഗ്ഗം:2013-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ
ഗണതന്ത്രം
ഒരു രാജ്യത്തിന്റെ പരമാധികാരം ജനങ്ങളിൽ നിഷിപ്തമായിരിക്കുകയും തിരഞ്ഞെടുക്കപ്പെടുന്ന പ്രതിനിധികൾ മുഖേന അത് വിനിയോഗിക്കുകയും ചെയ്യുന്ന ഭരണസമ്പ്രദായമാണ് ഗണതന്ത്രം അഥവാ റിപ്പബ്ലിക്. ഇത്തരം രാഷ്ട്രങ്ങൾ രാഷ്ട്രത്തലവനെ തിരഞ്ഞെടുക്കുകയും ഭരണഘടനാപ്രകാരം ഭരണം നിർവ്വഹിക്കുകയും ചെയ്യുന്നു.ഗണതന്ത്ര സമ്പ്രദായത്തിൽ രാഷ്ട്രത്തലവൻ ഒരു നിശ്ചിതകാലത്തേക്ക് പ്രസ്തുത സ്ഥാനം വഹിക്കാൻ തിരഞ്ഞെടുക്കപ്പെടുന്നു.
പേരിനു പിന്നിൽ
പൊതുകാര്യം എന്നർഥം വരുന്ന റെസ് പബ്ലിക്ക (Res Publica)എന്ന ലാറ്റിൻ പദത്തിൽ നിന്നാണ് റിപ്പബ്ലിക് എന്ന പദം ഉരുത്തിരിഞ്ഞത്.
പ്രത്യേകതകൾ
ഒട്ടു മിക്ക ഗണതന്ത്ര രാജ്യങ്ങളിലെയും രാഷ്ട്രത്തലവർ രാഷ്ട്രപതി എന്നറിയപ്പെടുന്നു. (ചില പ്രാചീന രാജ്യങ്ങളിൽ കോൺസൽ, ഡോജ്, ആർക്കോൺ, എന്നിങ്ങനെ അറിയപ്പെട്ടിരുന്നു.) ജനാധിപത്യ രാജ്യങ്ങളിൽ തിരഞ്ഞെടുപ്പിലൂടെ രാഷ്ട്രത്തലവനെ നിയമിക്കുന്നു. ഈ തിരഞ്ഞെടുപ്പ് നേരിട്ടോ അല്ലാതെയോ ആവാം. നേരിട്ടലാത്ത തിരഞ്ഞെടുപ്പിൽ ജനങ്ങളാൽ തിരഞ്ഞെടുക്കപ്പെട്ട സമിതി ആവും രാഷ്ട്രത്തലവനെ തിരഞ്ഞെടുക്കുന്നത്. സാധാരണ 4 മുതൽ 6 വർഷം വരെയാവും രാഷ്ട്രത്തലവരുടെ കാലാവധി.
രാഷ്ട്രപതി, നിയമസഭ സമ്പ്രദായങ്ങൾ
ഒരു ഗണതന്ത്ര രാജ്യത്തിൽ രാഷ്ട്രത്തലവനും ഭരണത്തലവനും ഒരേ വ്യക്തിയായാൽ അത് രാഷ്ട്രപതി സമ്പ്രദായം എന്നറിയപ്പെടുന്നു.അമേരിക്ക ഇതിനുദാഹരണമാണ്‌. നിയമസഭ ഗണതന്ത്ര രാജ്യങ്ങളിൽ രാഷ്ട്രത്തലവനും ഭരണത്തലവനും വ്യത്യസ്ത വ്യക്തികളായിരിക്കും. ഇത്തരം രാജ്യങ്ങളിൽ ഭരണത്തലവൻ പ്രധാനമന്ത്രി എന്നറിയപ്പെടുന്നു. ചില രാജ്യങ്ങളിൽ രാഷ്ട്രത്തലവനും ഭരണത്തലവനും വ്യത്യസ്ത രാഷ്ട്രീയപാർട്ടികളിൽ നിന്നാവണമെന്ന് നിർബന്ധമുണ്ട്‌.
കുറിപ്പുകൾ
വർഗ്ഗം:റിപ്പബ്ലിക്കുകൾ വർഗ്ഗം:ഭരണസമ്പ്രദായങ്ങൾ
ടോക്കിയോ
ജപ്പാന്റെ ഡി ഫാക്റ്റോ തലസ്ഥാനവും 47 പ്രവിശ്യകളിൽ ഒന്നുമാണ്‌ ടോക്കിയോTokyo (東京),(മുൻപ് ടോക്കിയോ  മെട്രോപോലിസ് Tokyo Metropolis (東京都), . 35 ദശലക്ഷം ജനങ്ങൾ അധിവസിക്കുന്ന ബൃഹദ്  ടോക്കിയോ മെട്രോപൊളിറ്റൻ പ്രദേശം, ലോകത്തിലെ തന്നെ ഏറ്റവും വലിയ മെട്രോ നഗരമാണ്‌.
പേര്‌
ഇഡൊ എന്നായിരുന്നു ടോക്കിയോയുടെ പഴയ പേര്. 1868-ൽ തലസ്ഥാനനഗരമായപ്പോഴാണ് 'കിഴക്കൻ തലസ്ഥാനം' ((Tōkyō: tō (കിഴക്ക്) + kyō (തലസ്ഥാനം)) എന്നർത്ഥം വരുന്ന ടോക്കിയോ എന്ന പേരു ലഭിച്ചത്. മെയ്ജി കാലഘട്ടത്തിൽ ടോക്കെയ് (Tokei) എന്നാണ് അറിയപ്പെട്ടിരുന്നത്.
ചരിത്രം
ടോക്യോയിൽ ശിലായുഗം മുതൽ മനുഷ്യവാസമുണ്ടായിരുന്നുവെന്നുള്ള തെളിവുകൾ പുരാവസ്തു പഠനങ്ങൾ നൽകുന്നുണ്ട്. പ്രാചീന ടോക്യോയുടെ ചരിത്രപരമായ അറിവു ലഭ്യമാക്കുന്ന ഒട്ടനവധി തെളിവുകൾ പുരാവസ്തു ഗവേഷകർ മുസാഷിനോ (Musashino) സമതലത്തിൽനിന്നും ശേഖരിച്ചിട്ടുണ്ട്. 645 എ.ഡി. യിൽ ജപ്പാനിൽ ഉണ്ടായിരുന്ന 50 പ്രവിശ്യകളിൽ ഒന്നായ മുസാഷിയിൽപ്പെട്ടതാണ് ഇന്നത്തെ ടോക്യോ പട്ടണം. ഇന്ന് ഇവിടെയുള്ള ഫുച്ചു (Fuchu) നഗരമായിരുന്നു അന്നത്തെ ഭരണത്തിന്റെ സിരാകേന്ദ്രം. ഇപ്പോഴത്തെ ടോക്യോ നഗരം 12-ാം ശ.-ത്തിൽ 'എദോ' എന്ന ഗ്രാമമായി സ്ഥാപിക്കപ്പെട്ടതാണെന്ന് കരുതപ്പെടുന്നു. കേന്ദ്രീകൃത ഗവൺമെന്റ് തകരുകയും 12-ാം ശ.-ത്തിന്റെ അവസാനത്തോടെ സമുറായ് വിഭാഗം ശക്തി പ്രാപിക്കുകയും ചെയ്തപ്പോൾ 'എദോ' കാന്റോ മേഖലയുടെ പ്രധാന കേന്ദ്രമായിത്തീർന്നു. സമുറായ് വിഭാഗക്കാർ ജപ്പാനിൽ അധികാരത്തിൽ വന്നതോടെ 'എദോ' അവരുടെ ഭരണകേന്ദ്രമായി സ്വീകരിക്കപ്പെട്ടു.
എദോ ടാരോ ഷിഗനാഗാ (Edo Taro Shigenaga) എന്ന പ്രാദേശിക യോദ്ധാവ് ഇവിടെ 12-ാം ശ.-ത്തിൽ ഒരു കോട്ട നിർമിച്ചിരുന്നു. 15-ാം ശ. വരെ നൂറോളം കുടുംബങ്ങൾ നിവസിച്ചിരുന്ന ഒരു സാധാരണ മത്സ്യബന്ധന ഗ്രാമം മാത്രമായിരുന്നു എദോ. 15-ാം ശ.-ത്തിലെ ആഭ്യന്തര കലഹകാലത്ത് ജപ്പാനിലെ ഷോഗനേറ്റിനു കീഴിലുണ്ടായിരുന്ന കാന്റോ പ്രദേശത്തെ ഒറ്റാ ഡൊകാൻ (Ota Dokan) എന്ന യോദ്ധാവ് 1457ൽ എഡൊ കൊട്ടാരം കൊട്ടാരം നിർമിച്ചു.
thumb|200px|left|എഡൊ കൊട്ടാരം ഇപ്പോൾ ക്യോട്ടോ ഇമ്പീരിയൽ പാലസ്
പിന്നീട് ഈ കൊട്ടാരം പലരുടെയും അധീനതയിലായിത്തീർന്നു എന്നാണ് ചരിത്രം. ഒരു നൂറ്റാണ്ടുകാലത്തോളം നീണ്ടുനിന്ന യുദ്ധങ്ങൾക്കുശേഷം തൊയൊത്തോമി ഹിദേയോഷി രാജ്യത്തെ ഭാഗികമായി ഏകീകരിക്കുകയും ടോക്കുഗാവ ഇയെയാസു (ടോക്കുഗാവ ഷോഗനേറ്റിന്റെ സ്ഥാപകൻ) 1590-ൽ എദോ ആസ്ഥാനമാക്കി കാന്റോയിലെ ഭരണാധികാരിയാകുകയും ചെയ്തു. 1603ൽ അദ്ദേഹം ഷോഗൺ (പരമ്പരാഗത സൈനിക ഭരണാധിപൻ) പദവി ഔദ്യോഗികമായി ലഭിച്ചതിനെത്തുടർന്ന് എദോയെ ഇദ്ദേഹം ഷോഗൺ സൈനിക ഗവൺമെന്റിന്റെ (ബാക്കുഫു - bakufu)തലസ്ഥാനമാക്കി. ടോക്കുഗാവാ ഭരണകാലത്ത് ഷോഗണിന്റെ എദോയിലെ കൊട്ടാരം നഗര ജീവിതത്തിന്റെ സിരാകേന്ദ്രമായിരുന്നു. ഇയെയാസു എദോ നഗരം വിപുലമാക്കി. ചതുപ്പു പ്രദേശമായിരുന്ന ഇവിടെ ചതുപ്പു നിലങ്ങൾ നികത്തിയും വെള്ളമൊഴുകിപ്പോകാൻ തോടുകളുണ്ടാക്കിയും നഗര വികസനത്തിനാവശ്യമായ പദ്ധതികൾ നടപ്പിലാക്കി. ഷോഗണിന്റെ കൊട്ടാരത്തെ ചുറ്റി ഡെയ്മോ (ഫ്യൂഡൽ പ്രഭുക്കൾ), സമുറായ് (യോദ്ധാക്കൾ), വ്യാപാരികൾ തുടങ്ങിയവരുടെ അധിവാസ കേന്ദ്രങ്ങളുണ്ടായി. കൊട്ടാരത്തിന്റെ പടിഞ്ഞാറ് കുലീന വർഗക്കാരുടെയും കിഴക്ക് കച്ചവടക്കാരുടെയും തൊഴിലാളികളുടെയും വാസസ്ഥലങ്ങളായിരുന്നു. വിദൂര സ്ഥലങ്ങളിലുള്ള ഫ്യൂഡൽ പ്രഭുക്കളുടെ കുടുംബങ്ങളെ എദോയിൽത്തന്നെ സ്ഥിരമായി താമസിപ്പിച്ചിരുന്നു. ഡെയ്മോകൾ ഒന്നിടവിട്ടുള്ള വർഷങ്ങളിൽ എദോയിൽത്തന്നെയുണ്ടായിരിക്കണമെന്നും ഇയെയാസു നിഷ്കർഷിച്ചിരുന്നു. സമുറായ്കളെയും എദോയിൽതന്നെ പാർപ്പിച്ചു 80,000-ത്തോളം സമുറായ്കൾ മറ്റു പ്രദേശങ്ങളിൽനിന്നും നഗരത്തിലേക്കു മാറ്റപ്പെടുകയുണ്ടായി. ഇക്കാരണങ്ങളാൽ ഇവിടെ ജനവാസം ഏറെ വർധിച്ചു. എദോ കൊട്ടാരത്തിനു ചുറ്റുമായി നഗരം വികസിച്ചു. കൊട്ടാരസമുച്ചയത്തിനു ചുറ്റുമായി സമാന്തര തെരുവുകളും കിടങ്ങുകളുമായി നഗരം ആവിഷ്ക്കരിച്ചിരുന്നു. മധ്യത്തുനിന്നും ബഹിർഗമിക്കുന്ന ആരക്കാലുപോലുള്ള തെരുവുകളുമുണ്ടായിരുന്നു. തോടുകളുടെയും റോഡുകളുടെയും ശൃംഖല തന്നെയുണ്ടായി. ക്ഷേത്രങ്ങളും നിർമിച്ചിരുന്നു. ഇതോടൊപ്പം നഗരം ഒരു സാംസ്കാരികകേന്ദ്രവും വാണിജ്യകേന്ദ്രവുമായി വികസിക്കുകയും ചെയ്തു. വീടുകളുടെ ബാഹുല്യവും നിർമ്മാണ സാമഗ്രികളുടെ പ്രത്യേകതയും എദോയിൽ നിരവധി തീപ്പിടുത്തങ്ങൾക്കിടവരുത്തി. 1657-ലെ വൻ തീപ്പിടുത്തത്തിൽപ്പെട്ട് നഗരത്തിന്റെ ചില ഭാഗങ്ങൾക്ക് വൻപിച്ച നാശമുണ്ടായി. പുനർനിർമ്മിക്കപ്പെട്ട നഗരം കൂടുതൽ വിശാലവും വികസിതവുമായി. തീപ്പിടുത്തങ്ങളും ഭൂകമ്പങ്ങളും വഴിയുള്ള നാശം ഇവിടെ സാധാരണമായിരുന്നു.
തുടർന്നുള്ള എഡൊ കാലഘട്ടത്തിൽ എഡൊ 18ആം നൂറ്റാണ്ടോടെ 10 ലക്ഷം ജനസംഖ്യയോടെ ലോകത്തിലെ ഏറ്റവും വലിയ നഗരങ്ങളിൽ ഒന്നായി മാറി. ഇക്കാലത്ത് എദോ നഗരം ജപ്പാനിലെ വാണിജ്യ, കലാ, രാഷ്ട്രീ യാധികാരങ്ങളുടെ ഒരു പ്രധാന കേന്ദ്രമായി രൂപംപൂണ്ടുകഴിഞ്ഞിരുന്നു. ഇമ്പീരിയൽ തലസ്ഥാനം ജാപ്പനീസ് ചക്രവ്ർത്തിയുടെ വാസസ്ഥലമായിരുന്ന ക്യോട്ടോ ആയിരുന്നെങ്കിലും യഥാർത്ഥ തലസ്ഥാനം എഡൊ ആയിരുന്നു.
19-ആം നൂറ്റാണ്ട് ആയപ്പോഴേക്കും വിവിധ കാരണങ്ങളാൽ ഷോഗനേറ്റ് ഭരണത്തിന്റെ, ശക്തി ക്ഷയിച്ചുവന്നു. ഇതോടെ നഗരത്തിന്റെ പ്രതാപവും കുറഞ്ഞു. ഇക്കാലത്ത് ഭരണമേധാവിത്വം പുനഃസ്ഥാപിക്കുവാൻ ചക്രവർത്തി ശ്രമിച്ചുവന്നു. ഈ പരിവർത്തനങ്ങൾക്കൊടുവിൽ 1868-ൽ ടോക്കുഗാവാ ഷോഗൺ ജപ്പാനിലെ മെയ്ജി ചക്രവർത്തിയുടെ സേനയ്ക്ക് കീഴടങ്ങിയതോടെ (മീജി പുനരുദ്ധരിക്കൽ) 263 വർഷത്തെ ഷോഗൺ വാഴ്ച അവസാനിച്ചു. 1869ൽ മെയ്ജി ചക്രവർത്തി എഡൊയിലേക്ക് താമസം മാറ്റി. എഡൊ കൊട്ടാരം ഇമ്പീരിയൽ കൊട്ടാരമായി മാറി. എദോ എന്നതിനുപകരം ടോക്യോ (പൂർവ തലസ്ഥാനം) എന്നു പേരു നൽകി. ടോക്യോയുടെ ചരിത്രത്തിൽ ഇതോടെ ഒരു വഴിത്തിരിവുണ്ടായി. മെയ്ജി പുനഃസ്ഥാപനത്തിനുശേഷം സമുറായ്കളുടേയും ഡെയ്മോകളുടേയും പ്രാധാന്യം കുറഞ്ഞു. ടോക്യോയിലെ ജനസംഖ്യയിൽ കുറവുണ്ടായി. മെയ്ജി പുനഃസ്ഥാപനത്തോടെ ടോക്യോയിലൂടെ ജപ്പാനിൽ പാശ്ചാത്യവത്ക്കരണത്തിന്റെ തുടക്കമായി. ആധുനികതയിലൂന്നിയുള്ള വികസനമാണ് പിന്നീടു ടോക്യോയിൽ ദൃശ്യമാകുന്നത്. റ്റോക്യോ നഗരം 1943 വരെ തലസ്ഥാനമായി തുടർന്നു. ആ വർഷം റ്റോക്യോ 'റ്റോക്യോ പ്രിഫക്ചർ' ആയി മാറി.
20ആം നൂറ്റാണ്ടിൽ രണ്ടു വൻ ദുരന്തങ്ങളെ നേരിടേണ്ടിവന്നെങ്കിലും അവ രണ്ടിൽ നിന്നും തിരിച്ചുവരാൻ റ്റോക്യോക്കു സാധിച്ചു. 1923ലെ ഗ്രേറ്റ് കാന്റ്റോ ഭൂകമ്പം, രണ്ടാം ലോകമഹായുദ്ധം എന്നിവയായിരുന്നു അവ. രണ്ടാം ലോകമഹായുദ്ധത്തിലെ ബോംബിടലിൽ 75000 മുതൽ 2000000 വരെ ആളുകൾ മരിക്കുകയും നഗരത്തിന്റെ പകുതിയോളം നശിക്കുകയും ചെയ്തു. യുദ്ധത്തിനു ശേഷം പൂർണമായി പുതുക്കിപ്പണിത റ്റോക്യോ നഗരമാണ്‌ 1964ലെ ഒളിമ്പിൿസിന്‌ ആതിഥേയം അരുളിയത്. 1970കളിൽ നഗരത്തിനു പുതിയ മുഖച്ഛായ നൽകിക്കൊണ്ട് സൺഷൈൻ 60 പോലെയുള്ള അംബരചുംബികളും നരിത വിമാനത്താവളവും പണി കഴിക്കപ്പെട്ടു.
നഗരത്തിലെ ജനസംഖ്യ വർദ്ധിച്ചതോടെ റ്റോക്യോയിലെ സബ് വേയും യാത്രാട്രെയിനുകളും ലോകത്തിലെ ഏറ്റവും തിരക്കേറിയവയിൽ ഒന്നായിമാറി‌. 1980ലെ സാമ്പത്തികവളർച്ചയിൽ സ്ഥലവില കുത്തനെ കുതിച്ചുയരുകയായിരുന്നു. എന്നാൽ 1990കളിൽ ഊതിവീർപ്പിച്ച ഈ കുമിള തകർന്നപ്പോൾ ജപ്പാന്‌ സാമ്പത്തികമാന്ദ്യം നേരിടേണ്ടിവന്നു. 'നഷ്ടപ്പെട്ട ദശവർഷ'ത്തിൽ നിന്ന് ജപ്പാനും റ്റോക്യൊയും മെല്ലെ തിരിച്ചുവരികയാണ്‌ ഇപ്പോൾ. റ്റോക്യോയുടെ വളർച്ചാനിരക്ക് കുറയ്ക്കാനായി ദേശീയഭരണകൂടം റ്റോക്യോയിൽ നിന്ന് മാറ്റണമെന്നൊരു വിവാദപരമായ ആവശ്യം ജപ്പാനിൽ നിലവിലുണ്ട്.
ഭൂമിശാസ്ത്രം
റ്റോക്യോ ഉൾക്കടലിനു വടക്കുപടിഞ്ഞാറായാണ്‌ റ്റോക്യോയുടെ സ്ഥാനം. കിഴക്ക് ചിബ, പടിഞ്ഞാറ് യമനാഷി, തെക്ക് കണഗാവ, വടക്ക് സയ്താമ എന്നീ പ്രിഫക്ചറുകളാൽ റ്റോക്യോ ചുറ്റപ്പെട്ടിരിക്കുന്നു. റ്റോക്യൊയുടെ കിഴക്കൻ ഭാഗങ്ങൾ പല സ്പെഷ്യൽ വാർഡുകളായും, പടിഞ്ഞാറ് തമാ പ്രദേശം എന്നിങ്ങനെ തിരിച്ചിട്ടുണ്ട്. ഇതുകൂടാതെ ജപ്പാനിൽ നിന്ന് ഏകദേശം 1000 km അകലെ തെക്ക് പസഫിക് സമുദ്രത്തിൽ ഉള്ള രണ്ട് ദ്വീപസമൂഹങ്ങൾ കൂടി റ്റോക്യോ മെട്രോപ്പോലിസിന്റെ അധികാരപരിധിയിലാണ്‌. ഇസു, ഒഗസവാറ എന്നിവയാണ്‌ അവ.
ടോക്യോ സമതലത്തിനു സമീപത്തുള്ള നഗരഭാഗങ്ങൾ ജപ്പാനിലെ വലിപ്പംകൂടിയ നിമ്നതലപ്രദേശമായ കാന്റോ സമതലത്തിലാണ് സ്ഥിചെയ്യുന്നത്. മെട്രൊപൊലിറ്റൻ നഗരത്തിന്റെ പ. ഭാഗങ്ങൾ 80 കി.മീ.-ഓളം ഉൾനാട്ടിലേക്കു വ്യാപിച്ചിരിക്കുന്നു. ടോക്യോ ഉൾക്കടലിൽ പതിക്കുന്ന ആര, സുമിദ, താമ എന്നിവയാണ് ടോക്യോ നഗരത്തിലൂടെ ഒഴുകുന്ന പ്രധാന നദികൾ. സുമിദാ നദീമുഖത്തിനു പടിഞ്ഞാറ് ഭാഗത്താണ് നഗരകേന്ദ്രമായ ചക്രവർത്തിയുടെ കൊട്ടാരവും, പ്രധാന ഗവൺമെന്റ് മന്ദിരങ്ങളും മറ്റു വാണിജ്യ വ്യാപാരസ്ഥാപനങ്ങളും നിർമിച്ചിട്ടുള്ളത്. ടോക്യോയുടെ 'ലാറ്റിൻ ക്വാർട്ടർ' (Latin Quarter) എന്നറിയപ്പെടുന്ന കാൺഡാ (Kanda)യിൽ സ്കൂളുകളും സർവകലാശാലകളും ഉൾപ്പെടെ നിരവധി വിദ്യാഭ്യാസ സ്ഥാപനങ്ങൾ പ്രവർത്തിക്കുന്നു.
ഋതുക്കളുടെ വ്യതിയാനം വ്യക്തമായി അനുഭവപ്പെടുന്ന മിതമായ കാലാവസ്ഥ ടോക്യോയുടെ സവിശേഷതയാണ്. തണുപ്പുള്ള വരണ്ട ശൈത്യവും, ചൂടേറിയതും ആർദ്രതയുള്ളതുമായ വേനൽക്കാലവും ഇവിടത്തെ കാലാവസ്ഥയുടെ പ്രത്യേകതയായിപ്പറയാം. ജൂൺ.-ജൂലൈ മാസങ്ങളിലാണ് ഏറ്റവും കൂടുതൽ മഴ ലഭിക്കുന്നത്. 'ടൈഫൂൺ' എന്നു വിളിക്കുന്ന ശക്തമായ കൊടുങ്കാറ്റുകൾ ഇവിടെ കനത്ത മഴ പെയ്യിക്കുക പതിവാണ്. ശരാശരി താപനില- ജനുവരി 5.8 °C, ജൂലൈ 25.4 °C, ശരാശരി വർഷപാതം : 146.6 സെ.മീ.
ജാപ്പനീസ് നിയമപ്രകാരം റ്റോക്യോ ഒരു 'തൊ' (都) അഥവാ മെട്രോ നഗരമാണ്‌.
thumb|left|റ്റോക്യോയിലെ പടിഞ്ഞാറൻ ഭാഗ നഗരങ്ങൾ
സാമ്പത്തികം
ജപ്പാനിലെ മുഖ്യ വാണിജ്യ-സാമ്പത്തിക കേന്ദ്രമാണ് ടോക്യോ. രാജ്യത്തെ ഏറ്റവും വലിയ ഉപഭോക്തൃകമ്പോളവും വിദേശ വാണിജ്യകേന്ദ്രവും പ്രമുഖ ഉത്പാദക നഗരവും ടോക്യോ തന്നെ. നഗരത്തിലുടനീളം വ്യാപിച്ചിരിക്കുന്ന വ്യവസായ ശൃംഖലകളാണ് നഗര സമ്പദ്ഘടനയുടെ അടിത്തറയായി വർത്തിക്കുന്നത്. യോകോഹാമ മുതൽ ടോക്യോ വരെ, ഉൾക്കടൽ തീരത്തായി വ്യാപിച്ചുകിടക്കുന്ന വ്യാവസായിക-നഗരമേഖലയുടെ ഒരു ഭാഗമാണ് ടോക്യോ എന്നതും പ്രാധാന്യമർഹിക്കുന്നു. കീ-ഹിൻ (kei-hin) എന്നു വിളിക്കുന്ന ഈ മേഖലയിലാണ് ഇരുമ്പുരുക്ക് ഉൾപ്പെടെ രാജ്യത്തിലെ ഭൂരിഭാഗം ഘനവ്യവസായങ്ങളും കേന്ദ്രീകരിച്ചിരിക്കുന്നത്. സംസ്കരിച്ച ഭക്ഷ്യസാധനങ്ങൾ, ഫർണിച്ചർ, രാസവസ്തുക്കൾ, തുകൽ സാമഗ്രികൾ, ലോഹോത്പന്നങ്ങൾ, യന്ത്രസാമഗ്രികൾ, വൈദ്യുതോപകരണങ്ങൾ തുടങ്ങിയവയാണ് ടോക്യോയിലെ പ്രധാന ചെറുകിട വ്യാവസായികോത്പന്നങ്ങൾ.
ഷോഗൺ ഭരണത്തിന്റെ അവസാന ഘട്ടത്തിൽ (1800 ശതകം) ഗവൺമെന്റധീനതയിൽ ഒരു ഫാക്ടറി സ്ഥാപിച്ചതോടെയാണ് ടോക്യോയിൽ വ്യാവസായിക വിപ്ലവത്തിനു നാന്ദി കുറിച്ചത്. ടോക്യോ തുറമുഖം വഴിയുള്ള വിദേശയന്ത്രസാമഗ്രികളുടെ ഇറക്കുമതി ടോക്യോയുടെ വ്യാവസായിക പുരോഗതി ദ്രുതഗതിയിലാക്കി. തത്ഫലമായി നിരവധി പ്ലാന്റുകൾ സ്ഥാപിക്കപ്പെട്ടു. പുതിയ യന്ത്രസാമഗ്രികൾ അതേ മാതൃകയിൽ പണിയുക, കേടുപാടുകൾ തീർക്കുക എന്നിവയായിരുന്നു ഈ പ്ളാന്റുകളുടെ പ്രധാന ലക്ഷ്യം. ചൈനയും (1894-'95) റഷ്യയുമായി (1904-'05) നടന്ന യുദ്ധങ്ങൾ ടോക്യോ ഉൾക്കടൽ തീരത്ത് യുദ്ധ സാമഗ്രികളുടെ നിർമ്മാണ വ്യവസായത്തിന് ഉദയം കുറിച്ചു. രണ്ടാം ലോകയുദ്ധാനന്തരമുണ്ടായ വ്യവസായ പുരോഗതിയുടെ ഫലമായി 1965-ൽ ജപ്പാന്റെ 13 ശതമാനത്തോളം വ്യാവസായികോത്പാദനം ടോക്യോയിൽ കേന്ദ്രീകരിക്കുവാൻ സഹായിച്ചു.
ഗതാഗതം
thumb|right|350px|Map of Tokyo Subway system ടോക്യോയിലെ ഗതാഗതമാർഗങ്ങൾ താരതമ്യേന മെച്ചപ്പെട്ടവയാണെങ്കിലും പൊതുവേ അപര്യാപ്തമാണ്. കാറുകളാണ് നഗരത്തിലെ പ്രധാന വാഹനങ്ങൾ. ജപ്പാൻ ദേശീയ റെയിൽവേക്കു പുറമേ നിരവധി സ്വകാര്യ കമ്പനികളും റെയിൽ ഗതാഗതമേഖലയിൽ പ്രവർത്തിക്കുന്നു. സബ്‌വേകളും ബസ്‌ലൈനുകളുമാണ് നഗരഗതാഗതത്തിന്റെ സവിശേഷത. ലോകത്തിലെ ആദ്യത്തെ 'മോണോറെയിൽ' (monorail) ടോക്യോയിലാണ് പ്രവർത്തനം ആരംഭിച്ചത്. 12 കി.മീ. നീളമുള്ള ഈ റെയിൽപ്പാത ടോക്യോയെ ഹനീഡ (Haneda) അന്താരാഷ്ട്ര വിമാനത്താവളവുമായി ബന്ധിപ്പിക്കുന്നു. സബ്‌വേ ലൈനുകളുടെ വികസനവും തൂണുകളിൽ സ്ഥാപിച്ചിരിക്കുന്ന എക്സ്പ്രസ് പാതകളുടെ നിർമ്മാണവുമായിരുന്നു 1961 - 70 കാലഘട്ടത്തിൽ ടോക്യോ നഗരത്തിലെ പ്രധാന വികസന പദ്ധതികൾ. അന്തരീക്ഷമലിനീകരണ നിയന്ത്രണം, വ്യവസായശാലകളുടെ പുനഃസ്ഥാപനം, പാർപ്പിട നിർമ്മാണം, ഉദ്യാനനിർമ്മാണം തുടങ്ങിയവയായിരുന്നു ഈ കാലഘട്ടത്തിലെ മറ്റു പ്രധാന പദ്ധതികൾ. 1964-ലെ ടോക്യോ ഒളിമ്പിക്സിനുമുമ്പുതന്നെ ഇവയിൽ പല പദ്ധതികളും പൂർത്തീകരിക്കപ്പെട്ടു. ടോക്യോയെയും ഒസാക്കയെയും തമ്മിൽ ബന്ധിപ്പിക്കുന്ന ലോകത്തിലെ ഏറ്റവും വേഗതയേറിയ റെയിൽപ്പാത 1964-ൽ പ്രവർത്തനം ആരംഭിച്ചു.
thumb|ടോക്യോ ഹനീഡ അന്താരാഷ്ട്ര വിമാനത്താവളത്തിൽ ജപ്പാൻ ഏയർലൈൻസിന്റെ ബോയിങ്ങ് 747 വിമാനം ടോക്യോ ഹനീഡ അന്താരാഷ്ട്ര വിമാനത്താവളത്തിൽ നിന്ന് വിദേശരാജ്യങ്ങളിലേക്ക് ഇരുപത് കമ്പനികൾ സർവീസ് നടത്തുന്നു. മധ്യ ടോക്യോയുടെ വടക്ക്-കിഴക്ക് ചിബ പ്രിഫക്ചറിൽ ന്യൂ ടോക്യോ അന്താരാഷ്ട്ര വിമാനത്താവളം (നറീറ്റ വിമാനത്താവളം) സ്ഥിതിചെയ്യുന്നു. 1978-ൽ ആണ് ഇത് പ്രവർത്തനം ആരംഭിച്ചത്. മൊത്തം 230 കി.മീ. നീളമുള്ള രണ്ടു മെട്രോ സർവീസുകൾ ടോക്യോയിൽ പ്രവർത്തിക്കുന്നുണ്ട് (1994).
thumb|നറീറ്റ വിമാനത്താവളം ടെർമിനൽ 2, കണ്ട്രോൾ ടവർ, മോണോ റെയിൽ ജപ്പാനിലെ പ്രമുഖ തുറമുഖങ്ങളിൽ ഒന്നാണ് ടോക്യോ. കൊബെ (Kobe), യോകോഹാമ (Yokohama) എന്നിവയാണ് വ്യാവസായിക പ്രാധാന്യമുള്ള ടോക്യോയിലെ മറ്റു തുറമുഖങ്ങൾ. ആഴക്കൂടുതലാണ് ഇവയുടെ പ്രത്യേകത. ടോക്യോയുടെ കടൽമാർഗ വ്യാപാരത്തിന്റെ ഭൂരിഭാഗവും യോകോഹാമയിലാണ് കേന്ദ്രീകരിച്ചിരിക്കുന്നത്.
വിദ്യാഭ്യാസം
ജപ്പാനിലെ ഒരു പ്രധാന വിദ്യാഭ്യാസ കേന്ദ്രമാണ് ടോക്യോ. കോളജുകളും, സർവകലാശാലകളും ഉൾപ്പെടെ നിരവധി വിദ്യാഭ്യാസ സ്ഥാപനങ്ങൾ ടോക്യോയിൽ പ്രവർത്തിക്കുന്നുണ്ട്. 1200 പ്രൈമറി സ്കൂളുകളും, 700 ജൂനിയർ സെക്കന്ററി സ്കൂളുകളും 400-ലധികം സീനിയർ ഹൈസ്കൂളുകളും 100 മേജർ ഡിഗ്രി കോളജുകളും 90 ജൂനിയർ കോളജുകളും പ്രവർത്തിക്കുന്ന ടോക്യോ നഗരത്തിൽ വിദ്യാഭ്യാസരംഗം വളരെ സജീവമാണ്. വിദ്യാഭ്യാസ വികസനപരിപാടികളിൽ സ്വകാര്യമേഖലയ്ക്ക് നിർണായക പങ്കാളിത്തമാണുള്ളത്. ലോകത്തിലെ ഏറ്റവുമധികം സാക്ഷരത നേടിയ നഗരങ്ങളിലൊന്നാണ് ടോക്യോ.
ടോക്യോ നഗരത്തിനുള്ളിൽ പ്രവർത്തിക്കുന്ന 13 പ്രധാന സർവകലാശാലകളിലൊന്നായ 'ടോക്യോ സർവകലാശാല' (1877) വിശ്വപ്രസിദ്ധമാണ്. 'ഹാർവാർഡ് ഒഫ് ജപ്പാൻ' എന്ന പേരിലും ഇത് അറിയപ്പെടുന്നു. ടോക്യോയിലെ വ്യത്യസ്തമായ ഒരു സ്വകാര്യവിദ്യാഭ്യാസ കേന്ദ്രമാണ് റേസിങ് അസോസിയേഷന്റെ കീഴിലുള്ള 'സ്കൂൾ ഫോർ ജോക്കിസ്'(School for jockeys).നിരവധി പൊതു-സ്വകാര്യ ഗ്രന്ഥശാലകളും ടോക്യോയിൽ പ്രവർത്തിക്കുന്നുണ്ട്. വാഷിങ്ടൺ ഡി.സി.യിലുള്ള 'ലൈബ്രറി ഒഫ് കോൺഗ്രസി'നോട് ഒപ്പം നിൽക്കാൻ കഴിയുന്ന 'ദ് നാഷണൽ ഡയറ്റ് ലൈബ്രറി'യും ഹിബിയ മെട്രോപൊലിറ്റൻ ലൈബ്രറിയുമാണ് ഇവയിൽ പ്രധാനപ്പെട്ടവ. ജപ്പാന്റെ പുരാതന കലാരൂപശേഖരങ്ങളാൽ സമ്പന്നമായ ടോക്യോ നാഷണൽ മ്യൂസിയം, ടോക്യോ മെട്രോപൊലിറ്റൻ ഫൈൻ ആർട് ഗാലറി, ദ് നാഷണൽ മ്യൂസിയം ഒഫ് വെസ്റ്റേൺ ആർട്സ്, നാഷണൽ സയൻസ് മ്യൂസിയം, ജപ്പാൻ ഫോക്ക്രാഫ്റ്റ്സ് മ്യൂസിയം എന്നിവയും ടോക്യോയിലെ പ്രധാന ആകർഷണങ്ങളിൽപ്പെടുന്നു. thumb|[[ടോക്യോ സർവകലാശാല]]
അവലംബം
വർഗ്ഗം:ടോക്കിയോ വർഗ്ഗം:ജപ്പാനിലെ നഗരങ്ങൾ വർഗ്ഗം:ഏഷ്യയിലെ തലസ്ഥാനങ്ങൾ വർഗ്ഗം:ഒളിമ്പിക്സ് മത്സരങ്ങൾക്ക് ആതിഥ്യം വഹിച്ച നഗരങ്ങൾ
Tokio
ഫോണോഫോബിയ
ഉച്ചത്തിലുള്ള ശബ്ദത്തോടുള്ള ഭയമാണ് ഫോണോഫോബിയ അഥവാ സോണോഫോബിയ അല്ലെങ്കിൽ ലിഗിറോഫോബിയ. ഇതിനെ അക്കോസ്റ്റിക്കോഫോബിയ എന്നും വിളിക്കുന്നു. ഇത് വളരെ അപൂർവമായ ഒരു അവസ്ഥയാണ്. ഒരു രോഗിക്ക് ശബ്ദത്തോടുള്ള ഹൈപ്പർസെൻസിറ്റിവിറ്റിയെ സൂചിപ്പിക്കാൻ സോനോഫോബിയയ്ക്ക് കഴിയും. ഇത് മൈഗ്രെയ്ൻ രോഗനിർണയത്തിന്റെ ഭാഗമായി കാണാറുണ്ട്.
ഗ്രീക്ക് പദങ്ങളായ φωνή - phōnē, "ശബ്‌ദം", φόβος - ഫോബോസ്, "ഭയം" എന്നിവയിൽ നിന്നാണ് ഫോണോഫോബിയ എന്ന പദം വരുന്നത്.
കമ്പ്യൂട്ടർ സ്പീക്കറുകൾ അല്ലെങ്കിൽ ഫയർ അലാറങ്ങൾ പോലുള്ള ഉച്ചത്തിലുള്ള ശബ്ദങ്ങൾ പെട്ടെന്ന് പുറപ്പെടുവിക്കാൻ കഴിയുന്ന ഉപകരണങ്ങളെ ലിജിറോഫോബിക്‌സ് ഭയപ്പെടാം. ഒരു ഹോം തിയറ്റർ സിസ്റ്റം, കമ്പ്യൂട്ടർ, ടെലിവിഷൻ അല്ലെങ്കിൽ സിഡി പ്ലെയർ പോലുള്ള ഒരു ഉപകരണം പ്രവർത്തിപ്പിക്കുമ്പോൾ, സ്പീക്കറുകൾ ശബ്‌ദം പുറപ്പെടുവിക്കാൻ കാരണമാകുന്ന എന്തും ചെയ്യുന്നതിനുമുമ്പ് ശബ്ദതീവ്രത കുറയ്ക്കാൻ അവർ ആഗ്രഹിച്ചേക്കാം. ഡ്രംസ് പോലുള്ള ഉച്ചത്തിലുള്ള ഉപകരണങ്ങൾ കാരണം അവർ പരേഡുകളും കാർണിവലുകളും ഒഴിവാക്കാം. വെടിക്കെട്ട് ശബ്ദവും ലിജിറോഫോബിക്സുകൾക്ക് അരോചകമായിരിക്കും. ഉച്ചത്തിലുള്ള ശബ്ദത്തിന്റെ ഉറവിടത്തിൽ നിന്ന് രക്ഷപ്പെടാൻ രോഗി ഉത്കണ്ഠപ്പെടുന്നു.
അവലംബം
വർഗ്ഗം:ശബ്ദം വർഗ്ഗം:ഫോബിയ
എസി/ഡിസി
ഒരു ഓസ്‌ട്രേലിയൻ റോക്ക് സംഗീത ബാൻഡാണ് എസി / ഡിസി. 1973 ൽ സിഡ്നിയിൽ സ്കോട്ടിഷ് വംശജരായ സഹോദരന്മാരായ മാൽക്കവും ആംഗസ് യംഗും ചേർന്നാണിത് രൂപീകരിച്ചത്. ഇവരുടെ സംഗീതത്തെ ഹാർഡ് റോക്ക്, ബ്ലൂസ് റോക്ക്, ഹെവി മെറ്റൽ എന്നിങ്ങനെ വിശേഷിപ്പിച്ചിരിക്കുന്നു. എന്നിരുന്നാലും, ബാൻഡ് തന്നെ സ്വയം അവരുടെ സംഗീതത്തെ "റോക്ക് ആൻഡ് റോൾ" എന്നാണ് വിശേഷിപ്പിക്കുന്നത്.
1975 ൽ അവരുടെ ആദ്യ ആൽബം ഹൈ വോൾട്ടേജ് പുറത്തിറക്കുന്നതിന് മുമ്പ് എസി / ഡിസി നിരവധി ലൈനപ്പ് മാറ്റങ്ങൾക്ക് വിധേയമായി.
എസി / ഡിസി ലോകമെമ്പാടുമായി 20 കോടി റെക്കോർഡുകൾ വിറ്റിട്ടുണ്ട്, അതിൽ 7.2 കോടി ആൽബങ്ങൾ ആകുന്നു. ഇത് ഇവരെ അമേരിക്കയിൽ ഏറ്റവുമധികം ആൽബങ്ങൾ വിറ്റഴിക്കപ്പെടുന്ന പത്താമത്തെ കലാകാരും ലോകമെമ്പാടും ഏറ്റവും കൂടുതൽ ആൽബങ്ങൾ വിറ്റഴിക്കപ്പെടുന്ന പതിനാലാമത്തെ കലാകാരുമാണ്. ഇവരുടെ ബാക്ക് ഇൻ ബ്ലാക്ക് എന്ന ആൽബത്തിന്റെ ഏകദേശം 5 കോടി പ്രതികൾ വിറ്റു പോയിട്ടുണ്ട്. ഇത് ഏറ്റവുമധികം വിറ്റഴിക്കപ്പെടുന്ന മൂന്നാമത്തെ ആൽബമായി മാറി. ഒരു സംഗീത ബാൻഡ് ഏറ്റവുമധികം വിറ്റഴിക്കപ്പെടുന്ന ആൽബമായും ഇത് മാറി. ഈ ആൽബം അമേരിക്കയിൽ 2.2 കോപ്പികൾ ആണ് വിറ്റഴിച്ചിട്ടുള്ളത്. അമേരിക്കയിലെ എക്കാലത്തെയും ഉയർന്ന വിൽപ്പനയുള്ള ആറാമത്തെ ആൽബമാണിത്. വി‌എച്ച് 1 ന്റെ "ഹാർഡ് റോക്കിലെ ഏറ്റവും മികച്ച 100 ആർട്ടിസ്റ്റുകളുടെ" പട്ടികയിൽ എസി / ഡി‌സി നാലാം സ്ഥാനത്താണ്. എം‌ടി‌വി ഏഴാമത്തെ "എക്കാലത്തെയും മികച്ച ഹെവി മെറ്റൽ ബാൻഡ്" ആയി ഇവരെ തിരഞ്ഞെടുത്തിട്ടുണ്ട്. 2004 ൽ, എസി / ഡിസി "എക്കാലത്തെയും മികച്ച 100 ആർട്ടിസ്റ്റുകളുടെ" റോളിംഗ് സ്റ്റോൺ പട്ടികയിൽ 72 ആം സ്ഥാനത്തെത്തി. റോളിംഗ് സ്റ്റോൺ ലിസ്റ്റിനായി ബാൻഡിനെക്കുറിച്ച് ഒരു ലേഖനം എഴുതിയ നിർമ്മാതാവ് റിക്ക് റൂബിൻ, എസി / ഡിസിയെ "എക്കാലത്തെയും മികച്ച റോക്ക് ആൻഡ് റോൾ ബാൻഡ്" എന്നാണ് വിശേഷിപ്പിച്ചത്. 2010 ൽ വിഎച്ച് 1 അതിന്റെ എക്കാലത്തെയും മികച്ച 100 ആർട്ടിസ്റ്റുകളുടെ പട്ടികയിൽ എസി/ഡിസി 23 സ്ഥാനത്തെത്തി. ഏഴു തവണ ഗ്രാമി പുരസ്കാരത്തിന് നാമനിർദ്ദേശം ലഭിച്ചിട്ടുള്ള ഇവർ ഒരു തവണ ഗ്രാമി പുരസ്കാരം നേടിയിട്ടുണ്ട്. എസി/ഡിസി- യെ 2003 മാർച്ച് 10 ന് റോക്ക് ആൻഡ് റോൾ ഹാൾ ഓഫ് ഫെയിമിൽ ഉൾപ്പെടുത്തിയിട്ടുണ്ട്.
തുടക്കവും പേരും
1973 ൽ സിഡ്നിയിൽ സ്കോട്ടിഷ് വംശജരായ സഹോദരന്മാരായ മാൽക്കവും ആംഗസ് യംഗും ചേർന്നാണിത് രൂപീകരിച്ചത്. മാൽക്കവും ആംഗസ് യംഗും ബാൻഡിന്റെ പേര് കണ്ടെത്തിയത് അവരുടെ സഹോദരി മാർഗരറ്റ് യംഗ് ഒരു തയ്യൽ മെഷീനിൽ എസി / ഡിസി എന്ന ഇനീഷ്യലുകൾ കണ്ടതിനെത്തുടർന്നാണ്. എസി / ഡിസി എന്നത് പ്രത്യാവർത്തിധാരാ വൈദ്യുതി/ നേർധാരാ വൈദ്യുതി എന്നതിന്റെ ചുരുക്കമാണ്. ഈ പേര് ബാൻഡിന്റെ റോ എനർജിയെയും അവരുടെ സംഗീതത്തിലെ ശക്തിപ്രകടനത്തെയും പ്രതീകപ്പെടുത്തുന്നുവെന്ന് സഹോദരന്മാർ കരുതി.
സംഗീത ശൈലി
എസി/ഡിസി സ്വയം വിശേഷിപ്പിച്ചത് "ഒരു റോക്ക് ആൻഡ് റോൾ ബാൻഡ് എന്നാണ്. അതിൽ കൂടുതലൊന്നുമില്ല, കുറവൊന്നുമില്ല".
വിമർശനങ്ങൾ
ബാൻഡിന്റെ കരിയറിൽ ഉടനീളം ഇവരുടെ സംഗീതം ലളിതവും ഏകതാനവും മനപൂർവ്വം താഴ്ന്നതും ലൈംഗികത നിറഞ്ഞതുമാണെന്ന് വിമർശിക്കപ്പെട്ടിട്ടുണ്ട്.
പുരസ്കാരങ്ങളും അംഗീകാരങ്ങളും
റോക്ക് ആൻഡ് റോൾ ഹാൾ ഓഫ് ഫെയിമിൽ ചേർക്കപ്പെട്ടിട്ടുള്ള എസി/ഡിസി ഒരു തവണ ഗ്രാമി പുരസ്കാരം നേടിയിട്ടുണ്ട്.
ബാഹ്യ ലിങ്കുകൾ
വർഗ്ഗം:ഗ്രാമി പുരസ്കാര ജേതാക്കൾ വർഗ്ഗം:Webarchive template wayback links
ഹാമൽ
ഒരു വെബ് ഡോക്യുമെന്റിൽ ഇൻലൈൻ കോഡ് എഴുതുന്നത് ഒഴിവാക്കാനും എച്‌ടിഎംഎൽ ക്ലീനർ ആക്കാനും രൂപകൽപ്പന ചെയ്തിട്ടുള്ള ഒരു ടെം‌പ്ലേറ്റിംഗ് സിസ്റ്റമാണ് ഹാമൽ (എച്.ടി.എം.എൽ. അബ്‌സ്‌ട്രാക്ഷൻ മാർക്ക്അപ്പ് ലാംഗ്വേജ്). എച്‌ടിഎംഎൽ ചില ചലനാത്മക ഉള്ളടക്കം ഉണ്ടായിരിക്കാനുള്ള സൗകര്യം ഹാമൽ നൽകുന്നു. മറ്റ് വെബ് ഭാഷകളായ പി.എച്ച്.പി., എ‌എസ്‌പി, ജെ‌എസ്‌പി, ഇ-റൂബി പോലുള്ള ടെംപ്ലേറ്റ് സിസ്റ്റങ്ങൾ എന്നിവയ്‌ക്ക് സമാനമായി, റൺടൈമിൽ എക്സിക്യൂട്ട് ചെയ്യപ്പെടുന്ന ചില കോഡുകളും ഹാം ഉൾച്ചേർക്കുകയും ചില ചലനാത്മക ഉള്ളടക്കം നൽകുന്നതിന് എച്‌ടിഎംഎൽ കോഡ് ജനറേറ്റുചെയ്യുകയും ചെയ്യുന്നു. ഹാമൽ കോഡ് പ്രവർത്തിപ്പിക്കുന്നതിന്, ഫയലുകൾക്ക് .haml വിപുലീകരണം ആവശ്യമാണ്. ഈ ഫയലുകൾ .erb അല്ലെങ്കിൽ ഇറൂബി ഫയലുകൾക്ക് സമാനമാണ്, ഇത് ഒരു വെബ് ആപ്ലിക്കേഷൻ വികസിപ്പിക്കുമ്പോൾ റൂബി കോഡ് ഉൾച്ചേർക്കാൻ സഹായിക്കുന്നു.
കോഡിംഗ് കമൻസ് പാഴ്‌സുചെയ്യുമ്പോൾ, റൂബി 1.9 അല്ലെങ്കിൽ അതിനുശേഷമുള്ള അതേ നിയമങ്ങൾ ഹാമൽ ഉപയോഗിക്കുന്നു. യു.ടി.എഫ്-8 പോലുള്ള ആസ്കി(ASCII) അനുയോജ്യമായ എൻ‌കോഡിംഗുകൾ‌ മാത്രമേ ഹാമൽ മനസ്സിലാക്കുന്നുള്ളൂ, പക്ഷേ യു‌ടി‌എഫ് -16 അല്ലെങ്കിൽ യു‌ടി‌എഫ് -32 അല്ല, കാരണം ഇവ ആസ്കിയുമായി പൊരുത്തപ്പെടുന്നില്ല.
കമാൻഡ് ലൈനിലോ പ്രത്യേക റൂബി മൊഡ്യൂളായോ റൂബി ഓൺ റെയിൽ‌സ് ആപ്ലിക്കേഷനിലോ ഹാം‌ലിനെ ഉപയോഗിക്കാൻ‌ കഴിയും.
ചരിത്രം
2006-ൽ ഹാംപ്ടൺ കാറ്റ്‌ലിൻ അതിന്റെ ആദ്യ പ്രകാശനത്തോടെയാണ് ഹാമൽ അവതരിപ്പിച്ചത്. അദ്ദേഹത്തിന്റെ പ്രവർത്തനങ്ങൾ മറ്റ് ചില ആളുകൾ മുന്നോട്ട് കൊണ്ടുപോയി. എച്ച്ടിഎംഎൽ(HTML) ലളിതവും വൃത്തിയുള്ളതും ഉപയോഗിക്കാൻ എളുപ്പവുമാക്കുക എന്നതായിരുന്നു അദ്ദേഹത്തിന്റെ ലക്ഷ്യം. 2006 മുതൽ, ഇത് നിരവധി തവണ പരിഷ്കരിക്കുകയും പുതിയ പതിപ്പുകൾ പുറത്തിറക്കുകയും ചെയ്തു. 2012 വരെ നതാലി വീസെൻ‌ബോം ഹാമലിന്റെ പ്രാഥമിക പരിപാലകയായിരുന്നു, തുടർന്ന് നോർമൻ ക്ലാർക്ക് 2015 വരെ. റൂബി ആപ്ലിക്കേഷനുകളിൽ ഹാമലിനെ ഉപയോഗയോഗ്യമാക്കുന്നതിന് നതാലി പ്രവർത്തിച്ചു, ബ്രാൻഡിംഗും രൂപകൽപ്പനയും നിക്ക് വാൽഷ് ചെയ്തു.മാറ്റ് വൈൽഡിഗ്, അകിര മാറ്റ്സുഡ, ടീ പർഹാം, തകാഷി കൊക്കുബൻ എന്നിവരാണ് നിലവിൽ മെയിന്റനൻസ് ടീമിലുള്ള മറ്റുള്ളവർ.
ശുദ്ധ വികൃതസ്വരങ്ങൾ
ശുദ്ധ സപ്തകം 22 ശ്രുതികളിൽ 4, 7, 9,13,17,20,22 എന്നീ ശ്രുതികളിൽ നിലകൊള്ളുന്നു. ശേഷിച്ച ശ്രുതികളിൽ ഉടലെടുത്ത സ്വരങ്ങളെ വികൃതസ്വരങ്ങൾ എന്നു വിളിക്കാൻ തുടങ്ങി. നിയത സ്ഥാനത്തു നിന്നും വ്യതിചലിക്കുന്ന സ്വരങ്ങളെയാണ് വികൃതസ്വരങ്ങൾ എന്നു പറഞ്ഞിരുന്നത്. ഹിന്ദുസ്താനി സംഗീത പദ്ധതിയിലും കർണ്ണാടക സംഗീത പദ്ധതിയിലും ശുദ്ധ വികൃതസ്വരങ്ങൾ വ്യത്യസ്തങ്ങളാണ്. ഹിന്ദുസ്താനി സംഗീതപദ്ധതിയിലെ ശുദ്ധ സപ്തകം ശങ്കരാഭരണരാഗത്തിന് തുല്യമാണ്. അതിനെ ബിലാവൽ രാഗമെന്നു പറയുന്നു. 72 മേളകർത്താപദ്ധതിയിലെ ആദ്യത്തെ രാഗമായ കനകാംഗിയാണ് കർണ്ണാടക സംഗീതത്തിലെ ശുദ്ധ സപ്തകം. ഇതിലെ സ. പ സ്വരങ്ങൾ ഒഴികെ മറ്റെല്ലാം ശുദ്ധസ്വരങ്ങൾ ആണ്. മാത്രമല്ല ഇതൊരു വിവാദിമേളയുമാണ്. എന്നാൽ ഇതിലെ ശുദ്ധ ഗാന്ധാരം, ശുദ്ധ നിഷാദം എന്നിവ ഷഡ്ജ ഗ്രാമത്തിലെ ഗാന്ധാര, നിഷാദ സ്വരങ്ങളിൽ നിന്നും വ്യത്യസ്തമാണ്. ഹിന്ദുസ്താനി സംഗീതത്തിൽ ഷഡ്ജ-പഞ്ചമം ഒഴികെ ശേഷിച്ച അഞ്ച് സ്വരങ്ങൾ (ബിലാവൽ) അവയുടെ നിശ്ചിതസ്ഥാനത്തു നിന്ന് വ്യതിചലിക്കുമ്പോൾ ആ വക സ്വരങ്ങളെ വികൃതസ്വരങ്ങൾ എന്നു പറയുന്നു.
വികൃതസ്വരങ്ങളിൽത്തന്നെ കോമളവികൃതം, തീവ്രവികൃതം എന്നിങ്ങനെ രണ്ടുതരമുണ്ട്. ശുദ്ധ സപ്തകത്തിലെ (ബിലാവൽ) രി,ഗ,ധ,നി എന്നീ ശുദ്ധസ്വരങ്ങൾ നിയതസ്ഥാനത്തുനിന്നും കീഴോട്ട് ചലിക്കുമ്പോൾ അവ കോമള വികൃതസ്വരങ്ങൾ എന്നുപറയുന്നു.(കോമള ഋഷഭം, കോമള ഗാന്ധാരം, കോമള ധൈവതം, കോമള നിഷാദം). ശുദ്ധമദ്ധ്യമസ്വരം നിയതസ്ഥാനത്തുനിന്നും മേലോട്ട് വ്യതിചലിക്കുമ്പോൾ അതിനെ തീവ്രമദ്ധ്യമ സ്വരമെന്നും പറയുന്നു. കർണ്ണാടക സംഗീതത്തിൽ ഏറ്റവും കുറഞ്ഞ ശ്രുതിമൂല്യങ്ങളുള്ള സ്വരങ്ങളെയാണ് സാധാരണ ശുദ്ധസ്വരങ്ങൾ എന്നു പറയുന്നത്. ഷഡ്ശ്രുതി ഋഷഭം, ചതുശ്രുതി ഋഷഭം, ശുദ്ധ ഋഷഭം എന്നീ സ്വരങ്ങളിൽ കുറഞ്ഞ ഫ്രീക്വൻസിയിലുള്ള സ്വരമാണ് ശുദ്ധ ഋഷഭം(രി1). അതുപോലെ അന്തര ഗാന്ധാരം, സാധാരണ ഗാന്ധാരം, ശുദ്ധ ഗാന്ധാരം എന്നീ സ്വരങ്ങളിൽ കുറഞ്ഞ ഫ്രീക്വൻസിയിലുള്ള സ്വരം ശുദ്ധ ഗാന്ധാരം ആണ്. പ്രതിമദ്ധ്യമത്തിനെ അപേക്ഷിച്ച് താഴ്ന്ന ശ്രുതിയിലുള്ളതാണ് ശുദ്ധമദ്ധ്യമസ്വരം. ഷഡ്ജ ശ്രുതി ധൈവതം, ചതുശ്രുതി ധൈവതം, ശുദ്ധ ധൈവതം എന്നീ സ്വരങ്ങളിൽ താഴ്ന്ന ശ്രുതിയിലുള്ളതാണ് ശുദ്ധ ധൈവതം.(ധ1). കാകളി നിഷാദം, കൈശികി നിഷാദം, ശുദ്ധ നിഷാദം എന്നീ സ്വരങ്ങളിൽ കുറഞ്ഞ ശ്രുതിയിലുള്ളതാണ് ശുദ്ധ നിഷാദം.
കർണ്ണാടക സംഗീതത്തിൽ സ്വരനാമങ്ങളിൽ ആദ്യം 'ശുദ്ധ'മെന്ന് കണ്ടാൽ അത് മറ്റു സ്വരങ്ങളെ അപേക്ഷിച്ച് കുറഞ്ഞ ഫ്രീക്വൻസിയിലുള്ള സ്വരങ്ങളാണെന്ന് മനസ്സിലാക്കാം.എന്നാൽ ഹിന്ദുസ്താനി സംഗീതത്തിൽ ശുദ്ധമദ്ധ്യമസ്വരങ്ങളൊഴിച്ച് മറ്റു സ്വരങ്ങളിൽ 'ശുദ്ധ'മെന്ന് കണ്ടാൽ അവ തീവ്രസ്വരങ്ങളായിരിക്കും. ശുദ്ധ് 'രി', ശുദ്ധ് 'ഗ', ശുദ്ധ് 'ധ', ശുദ്ധ് 'നി' ഇവ യഥാക്രമം ചതുശ്രുതി ഋഷഭം, അന്തര ഗാന്ധാരം, ചതുശ്രുതി ധൈവതം, കാകളി നിഷാദ സ്വരങ്ങൾക്ക് സമാനമാണ്.
കുറഞ്ഞ ശ്രുതിയെ സൂചിപ്പിക്കുന്നതിന് ശുദ്ധമെന്ന് സ്വരങ്ങളോട് ചേർത്തു പറയുന്നതു പോലെ കൂടിയ ശ്രുതികളുള്ള സ്വരങ്ങളെ സൂചിപ്പിക്കുന്നതിന് സ്വരങ്ങൾക്കുമുമ്പ് ത്രിശ്രുതി, ചതുശ്രുതി, ഷഡ്ശ്രുതി, സാധാരണ, അന്തര, കൈശികി, കാകളി എന്നിങ്ങനെ ഉപസർഗ്ഗങ്ങൾ ചേർക്കുന്നു. ഇവ കർണ്ണാടക സംഗീതത്തിലെ വികൃതസ്വരങ്ങൾ ആണ്. ഹിന്ദുസ്താനി സംഗീതത്തിലെ വികൃതസ്വരങ്ങളുടെ സ്ഥാപനരീതി അറിയാൻ ഒരുഎളുപ്പമാർഗ്ഗമുണ്ട്. അതായ് ശുദ്ധസപ്തകമായ ബിലാവൽ ഥാട്ടിലെ ഓരോ സ്വരങ്ങളിലും ഈ രണ്ട് ശ്രുതികൾ വീതം കൂട്ടിയാൽ വികൃതസ്വരങ്ങളും അവയുടെ ക്രമസംഖ്യയും ലഭിക്കും. അതായത് ശുദ്ധസപ്തകത്തിലെ ഒന്നാമത്തെ ഷഡ്ജത്തിന് രണ്ട് ശ്രുതി കൂട്ടിയാൽ മൂന്നാമത്തെ ശ്രുതിയിലുള്ള കോമള ഋഷഭം ലഭിക്കും.അതുപോലെ അഞ്ചാമത്തെ ശ്രുതിയിലുള്ള (ദയാവതി) ശുദ്ധ ഋഷഭത്തിൽ രണ്ട് ശ്രുതികൾ ഉൾപ്പെടുത്തിയാൽ 7-ാമത്തെ ശ്രുതിയിലുള്ള കോമൾ ഗാന്ധാർ സ്വരം ലഭിയ്ക്കും.അപ്രകാരം മറ്റു വികൃതസ്വരങ്ങളും അവയുടെ ക്രമസംഖ്യകളും ലഭിക്കും.
അവലംബം
വർഗ്ഗം:സംഗീതം
മഹ്‌മൂദ്‌ അഹ്‌മദീനെജാദ്
ഇസ്ലാമിക്‌ റിപബ്ലിക്ക്‌ ഓഫ്‌ ഇറാന്റെ ആറാമത്തെ പ്രസിഡന്റായിരുന്നു അഹ്‌മദിനെജാദ് അഥവാ മഹ്‌മൂദ്‌ അഹ്‌മദീനെജാദ്‌ (അറബി:محمود احمدی نجاد‎, ഇംഗ്ലീഷ്:Mahmoud Ahmadinejad). 2005-ൽ ആദ്യമായി പ്രസിഡന്റായി തെരെഞ്ഞെടുക്കപ്പെട്ടു, ശേഷം 2009 ലെ തിരഞ്ഞെടുപ്പിൽ രണ്ടാമതായും തിരഞ്ഞെടുക്കപ്പെടുകയുമുണ്ടായി അമേരിക്കയിലെ ബുഷ്‌ ഭരണകൂടത്തിന്റെ ശക്തനായ വിമർശകനാണ്. സാധാരണക്കാരുടെ നേതാവെന്ന് അനുയായികളും അധ്വാനിക്കുന്നവരുടെ നായകനെന്ന് തീവ്ര ഇടതുപക്ഷക്കാരും വിശേഷിപ്പിക്കുന്നു. പ്രസിഡന്റാവുന്നതിനു മുൻപ് തെഹ്റാനിന്റെ മേയർ, അർദാബിൽ പ്രവിശ്യയുടെ ഗവർണർ ജനറലായിരുന്നു ഇദ്ദേഹം.
ആദ്യകാലം
1956-ൽ ടെഹ്‌റാന്‌ നൂറു കിലോമീറ്റർ തെക്ക്‌ ഗറംസറിനടുത്ത അറാദാനിൽ ഒരു കൊല്ലപ്പണിക്കാരന്റെ മകനായി പിറന്നു. തന്റെ ഒന്നാം വയസ്സിൽ തന്നെ കുടുംബം ടെഹ്‌റാനിലേക്ക്‌ കുടിയേറി. അവിടെ പരമ്പരാഗത മതപഠനത്തോടൊപ്പം ഭൗതിക വിദ്യാഭ്യാസവും തുടർന്നു. ഇറാൻ ശാസ്ത്രസാങ്കേതിക സർവകലാശാലയീലായിരുന്നു ബിരുദ, ബിരുദാനന്തര പഠനം. 1976 ൽ സിവിൽ എഞ്ചിനീയറിംഗിൽ ബിരുദം. നാലു വർഷം കഴിഞ്ഞ്‌ പി.എച്ച്‌.ഡി. ട്രാഫിക്‌ ആന്റ്‌ ട്രാൻസ്പോർടേഷനിൽ ഗവേഷണം നടത്തുമ്പോൾ തന്നെ നാടിന്റെ ഗതി നിർണ്ണയിക്കുന്ന രാഷ്ട്രീയ പ്രവർത്തനങ്ങളിലും പയറ്റിത്തുടങ്ങിയിരുന്നു.
രാഷ്ടീയ ജീവിതം
2003 മെയ്‌ മൂന്നിന്‌ തലസ്ഥാന നഗരിയായ തെഹ്‌റാന്റെ മേയറായി ചുമതലയേറ്റു. കർക്കശക്കാരനായെ മേയറെന്ന് പേരെടുത്ത നജാദ്‌ തെഹ്‌റാനിൽ ഫാസ്റ്റ്‌ ഫുഡ്‌ റെസ്റ്റോറന്റുകൾ നിരോധിച്ചു. കൂറ്റൻ ബിൽബോർഡുകളിൽ നിന്ന് ഇംഗ്ലണ്ട്‌ ഫുട്ബോൾ ടീം ക്യാപ്റ്റൻ ഡേവിഡ്‌ ബെക്കാം അടക്കമുള്ള പാശ്ചാത്യ ബിംബങ്ങളേയും പ്രതീകങ്ങളേയും ഒഴിവാക്കാനുത്തരവിട്ടു. ഇറാനിൽ അമേരിക്കൻ നിൿഷേപത്തിനുള്ള വിലക്ക്‌ ഔദ്യോഗികമായി ഇന്നും തുടരുന്നുണ്ട്‌. ഈ ആവേശം കെടാതെ സൂക്ഷിക്കുന്ന നെജാദ്‌ ലോകവ്യാപാര സംഘടന അംഗത്വത്തേയും എതിർക്കുന്നു. ആണവസാങ്കേതികവിദ്യയുടെ വികസനം ഇറാന്റെ മൗലികാവകാശമെന്നും വിട്ടുവീഴ്‌ച്ചയില്ലെന്നും നജാദ്‌ ദേശീയ അന്തർദേശീയ വേദികളിൽ നിലപ്പാടെടുത്തു.
ഹംശഹരി എന്ന ദിനപത്രത്തിന്റെ ഉടമ കൂടിയാണ്‌ അഹ്‌മദിനെജാദ്‌.
പ്രസിഡന്റ് പദവിയിലേക്ക്
പാശ്ചാത്യ മാധ്യമങ്ങൾ തീവ്രവാദി, യാഥാസ്ഥിതികൻ, അൾട്രാ പാരമ്പര്യവാദി തുടങ്ങിയ വിമർശനങ്ങൾക്ക് നെജാദ്‌ വിധേയനായെങ്കിലും തെരെഞ്ഞെടുപ്പിന്റെ ഒന്നാം ഘട്ടത്തിൽ ഏവരേയും ഞെട്ടിച്ച്‌ മുന്നിലെത്തി. തുടർന്ന് നടന്ന രണ്ടാം ഘട്ട തെരെഞ്ഞെടുപ്പിൽ ഒന്നാം ഘട്ടത്തിൽ പിന്തള്ളപ്പെട്ട മുഴുവൻ സ്ഥാനാർത്ഥികളുടേയും പിന്തുണ ലഭിച്ചിട്ടും റഫ്‌സഞ്ചാനി ദയനീയമായി പിന്തള്ളപ്പെട്ടു. ഇസ്ലാമിക വിപ്ലവത്തിന്റെ രണ്ടാം വിജയമെന്നാണ്‌ നെജാദിന്റെ വിജയത്തെ അദ്ദേഹത്തിന്റെ അനുയായികൾ വിശേഷിപ്പിച്ചത്‌.
2009 തിരഞ്ഞെടുപ്പ് പ്രതിഷേധങ്ങൾ
2011 ഏപ്രിൽ വരെ 2009 തീരഞ്ഞെപ്പ് ഫലം തിരഞ്ഞെടുപ്പിൽ തട്ടിപ്പ് നടന്നെന്ന് വിശ്വസിക്കുന്ന മുഖ്യ എതിരാളി മൗസവിയുടേലും അഹ്മദീനെജാദിന്റെയും ഇടയിൽ തർക്കവിഷയമായി നിലനിന്നു. 2009 ആഗസ്റ്റ് 3-ന് ഉന്നത നേതാവ് ആയത്തുള്ള അലി ഖമേനി അഹ്മദീനെജാദിനെ ഔദ്യോധികമായി ഇറാന്റെ പുതിയ പ്രസിഡന്റായി അംഗീകരിയ്ക്കുകയും ആഗസ്റ്റ് 5 സത്യപ്രതിജ്ഞ ചെയ്ത് അധികാരത്തിലേറുകയും ചെയ്തു. തിരഞ്ഞെടുപ്പ് തട്ടിപ്പ് ആരോപിച്ച് മുൻ പ്രസിഡണ്ടുമാർ ഉൾപ്പെടെ ഒട്ടേറെ രാഷ്ട്രീയ പ്രമുഖർ സത്യപ്രതിജ്ഞാ ചടങ്ങിൽ നിന്നും വിട്ടു നിന്നിരുന്നു.
വിവാദങ്ങൾ
ഭൂപടത്തിൽ നിന്നും മായ്ച്ചു കളയേണ്ട രാജ്യമാണ്‌ ഇസ്രായേൽ എന്ന പ്രഖ്യാപനം ടെൽ അവീവിലും വാഷിംഗ്ടണിലും യൂറോപ്പിലും എതിർപ്പ് വിളിച്ചു വരുത്തി. യൂറോപ്പ്‌ ഹോളോകോസ്റ്റിന്റെ വിശ്വാസ്യതയേ ചോദ്യം ചെയ്തത് ജൂതവിരുദ്ധതയായി കണക്കാക്കപ്പെടുന്നു.
രണ്ടാം ലോകമഹായുദ്ധകാലത്ത്‌ ഹിറ്റ്ലർ കോൺസണ്ട്രേഷൻ ക്യാമ്പുകളുണ്ടാക്കി ദശലക്ഷക്കണക്കിന്‌ ജൂതരെ കൊന്നൊടുക്കി എന്ന മറ്റുള്ളവരുടെ വാദത്തെ നെജാദ് അംഗീകരിക്കുന്നില്ല. പടിഞ്ഞാറൻ രാജ്യങ്ങൾ ജൂതവംശഹത്യ എന്ന മിത്തിന്‌ വേണ്ടതിലേറെ പ്രാധാന്യം കൊടുക്കുകയാണ്‌ എന്നും അഥവാ അങ്ങനെ നടന്നെങ്കിൽ ജൂതവംശഹത്യ നടന്ന യൂറോപ്പിൽ ജൂതർക്കായി രാജ്യം നൽകാതെ അത് പലസ്തീനിൽ കൊടുക്കുന്നതെന്തുകൊണ്ടാണെന്നുമാണ് നെജാദിന്റെ വാദം.
സമാധാനപരമായ ആണവപരിപാടിയിൽ നിന്ന് ഇറാനെ പിന്തിരിപ്പിക്കാനാവില്ലെന്ന് പ്രഖ്യാപിച്ച നെജാദ്‌ ഇറാൻ യുറേനിയം സമ്പുഷ്ടീകരണം തുടർന്നു. അന്താരാഷ്ട്ര ആണവോർജ്ജ ഏജൻസി ഇത് എതിർത്തെങ്കിലും ഇറാൻ പിൻമാറിയില്ല. അതിനു പിന്നിൽ അമേരിക്ക ആണെന്നാണ് നെജാദിന്റെ വാദം. ആണവായുധപരിപാടിയുമായി ബന്ധപ്പെട്ട്‌ ചില രാജ്യങ്ങൾക്ക്‌ നിയന്ത്രണങ്ങൾ ചുമത്തുകയും ചില വമ്പൻ രാജ്യങ്ങളെ കയറൂരി വിടുകയും ചെയ്യുന്ന രക്ഷാസമിതിയുടെ പ്രമേയങ്ങൾ ഒന്നൊന്നായി ചുവരിൽ കെട്ടിത്തൂക്കിയിടുമെന്ന് നജാദ്‌ പ്രഖ്യാപിച്ചു. ഉപരോധങ്ങൾക്കു നടുവിലും ഇറാൻ ഇപ്പോഴും ആണവ പരിപാടി തുടരുന്നുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:ലോകനേതാക്കൾ വർഗ്ഗം:ഇറാന്റെ പ്രസിഡന്റുമാർ‎ വർഗ്ഗം:1956-ൽ ജനിച്ചവർ
ചൂണ്ട
thumb|250px|ചൂണ്ടക്കൊളുത്തിന്റെ ഭാഗങ്ങൾ പുരാതനകാലം മുതൽ മനുഷ്യൻ മത്സ്യബന്ധനത്തിനായി ഉപയോഗിച്ചുവരുന്ന ഒരു ഉപകരണമാണ് ചൂണ്ട അഥവാ ചൂണ്ടൽ. ഒരു കൊളുത്തിന്റെ ആകൃതിയിലുള്ള ലോഹനിർ‍മ്മിതമായ ഈ ഉപകരണവും ചരട്,കമ്പ്,പൊങ്ങ്,ഭാരം തുടങ്ങി മറ്റ് ചേരുവകളും കൂടിച്ചേർന്ന സംവിധാനത്തെയും ചൂണ്ട എന്നറിയപ്പെടാറുണ്ട്.
ഒരു സൂചിവളച്ചുവച്ച ആകൃതിയിലുള്ള ചൂണ്ടക്കൊളുത്തിന്റെ അഗ്രം രണ്ടു ഭാഗത്തേക്കും, മുന്നോട്ടും പിറകോട്ടും, കൂർത്ത രീതിയിലാണ്. അതുകൊണ്ട് കൊളുത്തിൽ കുടുങ്ങിയ മത്സ്യത്തിന് രക്ഷപ്പെട്ടു പോകാൻ പ്രയാസമാണ്.
ഉപയോഗരീതി
നീളമുള്ള ഒരു കമ്പിൽ ഇത് ചരടിൽ കെട്ടിത്തൂക്കിയിരിക്കും. ചൂണ്ടയുടെ അറ്റത്ത് ഇര കൊളുത്തിയിട്ട ശേഷം വെള്ളത്തിലിടുന്നു. ഇരയെ കൊത്തി വിഴുങ്ങുന്ന മത്സ്യത്തിന്റെ വായിൽ കൊളുത്ത് ഊരിപ്പോകാത്തവിധം കുടുങ്ങുന്നു. ഇങ്ങനെയാണ് മത്സ്യബന്ധനം നടത്തുന്നത്. ചൂണ്ടച്ചരടിൽ വെള്ളത്തിൽ പൊങ്ങിക്കിടക്കാൻ കഴിവുള്ള (പൊങ്ങ്) വസ്തുക്കൾ കെട്ടിയിടാറുണ്ട്. ചൂണ്ടയിൽ മത്സ്യം കൊത്തുന്നതുമൂലം ചരടിലുണ്ടാക്കുന്ന ചലനം പൊങ്ങിൽ നന്നായി പ്രതിഫലിപ്പിക്കുന്നതിനും ജലപ്പരപ്പിൽ നിന്നും ചൂണ്ടയുടെ ആഴം ക്രമീകരിക്കുന്നതിനുമാണ് പൊങ്ങുപയോഗിക്കുന്നത്. പൊങ്ങിന്റെ ചലനം നിരീക്ഷിക്കുന്നതിലൂടെ മത്സ്യത്തിന്റെ സാന്നിദ്ധ്യവും മത്സ്യം കുടുങ്ങുന്നതും കൃത്യമായി മനസ്സിലാക്കുവാൻ ചൂണ്ടക്കാരന് കഴിയുന്നു.
ചൂണ്ടയുടെ തണ്ടായി ഒരുതരം പനയുടെ ഓലയുടെ തണ്ടുകൾ ഉപയോഗികാറുണ്ട്. അതുകൊണ്ട് ഈ പനയെ ചൂണ്ടപ്പന എന്നു പറയുന്നു.
പുറത്തുള്ള ചിത്രങ്ങൾ
1.http://www.hindu.com/2007/04/13/stories/2007041308750200.htm
വർഗ്ഗം:മത്സ്യബന്ധനോപകരണങ്ങ[[ വർഗ്ഗം:മത്സ്യബന്ധനോപകരണങ്ങൾ ൾ]]
ജപ്പാൻ ചപ്പത്തലയൻ
കടൽവാസിയായ ഒരു മൽസ്യമാണ് ജപ്പാൻ ചപ്പത്തലയൻ  അഥവാ '''Japanese Flathead. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.
ഇതും കാണുക
വർഗ്ഗം:കേരളത്തിലെ മത്സ്യങ്ങൾ വർഗ്ഗം:കടൽ മത്സ്യങ്ങൾ
മലനാട് ഗിദ്ദ
കർണാടകത്തിന്റെ ഒരു തനതു ജനുസ്സിൽ പെട്ട നാടൻ പശു ഇനമാണ് മലനാട് ഗിദ്ദ (മലനാട് കുള്ളൻ). Malnad Gidda (Kannada:ಮಲೆನಾಡು ಗಿಡ್ಡ) ഹരിയാനയിലെ കർണാൽ ആസ്ഥാനമായുള്ള നാഷണൽ ബ്യൂറോ ഓഫ് അനിമൽ ജെനിറ്റിക് റിസോഴ്‌സസ് (National Bureau of Animal Genetic Resources)  ബ്രീഡ് രജിസ്ട്രേഷൻ കമ്മിറ്റി, ഇന്ത്യയിലെ തനി നാടൻപശുക്കളുടെ വിഭാഗത്തിൽ ഉൾപ്പെടുത്തി രജിസ്റ്റർ ചെയ്തിട്ടുള്ള  43 ഇനം പശുക്കളിൽ ഒന്നാണ് ഈ വിഭാഗം.
പേരിനു പിന്നിൽ
മലയോര പ്രദേശത്ത് മേഞ്ഞു നടക്കുന്നതിനാൽ മലനാട് എന്ന് പേരിൽ വിളിക്കപ്പെടുന്നു. “ഗിദ്ദ” എന്നാൽ ചെറുത് അല്ലെങ്കിൽ കുള്ളൻ എന്നും അർത്ഥമാക്കുന്നു. 'ഉറഡാന' 'വർഷഗന്ധി' എന്നും വിളിക്കുന്നു. എല്ലാ വർഷവും ഒരു കുഞ്ഞിനെ നൽകുന്നതിനാലാണ് വർഷഗന്ധി എന്ന്  വിളിക്കപ്പെടുന്നത്.
പ്രത്യേകതകൾ
കർണ്ണാടകത്തിലെ തീരദേശത്തും മലയോര ഭാഗങ്ങളിലും ഈ ഇനങ്ങളെ കണ്ടുവരുന്നു. താരതമ്യേന ഉയരക്കുറവുള്ളതും പ്രതിരോധശേഷി കൂടുതൽ ഉള്ളവയുമായ ഈ വിഭാഗം കർണാടകയുടെ തനതു പാരമ്പര്യമുള്ള പൗരാണിക ജനുസ്സിൽ പെട്ട ഒരു പശു ഇനമാണ്. പോഷക സമ്പുഷ്ടമായ പാലും കാർഷിക ആവശ്യത്തിനായി നാടൻ ഗുണമുള്ള ചാണകവും മൂത്രവും യഥേഷ്ടം ഉപയോഗിക്കപ്പെടുന്നു.
അവലംബം
വർഗ്ഗം:ഇന്ത്യൻ കന്നുകാലിയിനങ്ങൾ
ജമാദുൽ ആഖിർ
ഹിജ്റ വർഷത്തിലെ ആറാമത്തെ മാസമാണ് ജമാദുൽ ആഖിർ(جمادى الآخر أو جمادى الثاني).ജമാദുൽ താനി എന്നും പേരുണ്ട്
ലോറൻസ് റോബർട്ട്സ് (ശാസ്ത്രജ്ഞൻ)
ആർപാനെറ്റിന്റെ (ARPANET) മുഖ്യ സ്രഷ്ടാവായി അറിയപ്പെടുന്ന വ്യക്തിയാണ് ലോറൻസ് ജി റോബർട്ട്സ്. ജെ.സി.ആർ ലിക് ലൈഡറുടെ അർപ്പനെറ്റ് ആശയങ്ങൾ നടപ്പിലാക്കിയത് ഇദ്ദേഹമാണ്. ഇ-മെയിലിന്റ ചരിത്രത്തിലും റോബർട്ട്സിന് സ്ഥാനമുണ്ട്. ലിക് ലൈഡറുമായി കണ്ടുമുട്ടിയ റോബർട്ട്സ് അദ്ദേഹത്തിന്റെ ശിഷ്യനായി മാറി. പായ്കറ്റ് സ്വിച്ചിംഗ് ടെക്നോളജിയും വിൻ്റൺ സെർഫ്, റോബർട്ട് കാൻ എന്നിവരുടെ ടിസിപി/ഐപി(TCP/IP) എന്നിവയാണ് ആർപാനെറ്റിന് വേണ്ട നെറ്റ്വർക്കിംഗ് സാങ്കേതികവിദ്യകളായി തിര‍ഞ്ഞെടുത്തത്.
ഒരു പ്രോഗ്രാം മാനേജരായും പിന്നീട് അഡ്വാൻസ്ഡ് റിസർച്ച് പ്രോജക്ട്സ് ഏജൻസിയിൽ ഓഫീസ് ഡയറക്ടറായും റോബർട്ട്സും സംഘവും ബ്രിട്ടീഷ് കമ്പ്യൂട്ടർ ശാസ്ത്രജ്ഞനായ ഡൊണാൾഡ് ഡേവിസും അമേരിക്കാരൻ പോൾ ബാരനും കണ്ടുപിടിച്ച പാക്കറ്റ് സ്വിച്ചിംഗ് ടെക്നിക്കുകൾ ഉപയോഗിച്ച് അർപാനെറ്റ് സൃഷ്ടിച്ചു. മസാച്യുസെറ്റ്‌സ് ആസ്ഥാനമായുള്ള കമ്പനിയായ ബോൾട്ട് ബെരാനെക് ആൻഡ് ന്യൂമാൻ (ബിബിഎൻ) നിർമ്മിച്ച അർപാനെറ്റ് ആധുനിക ഇന്റർനെറ്റിന്റെ മുൻഗാമിയായിരുന്നു. നെറ്റ്‌വർക്കിന്റെ പ്രകടനം മെച്ചപ്പെടുത്താൻ ഗണിതശാസ്ത്ര മോഡലുകൾ പ്രയോഗിക്കാൻ അദ്ദേഹം ലിയോനാർഡ് ക്ലെൻറോക്കിനോട് ആവശ്യപ്പെട്ടു. റോബർട്ട്സ് പിന്നീട് വാണിജ്യ പാക്കറ്റ് സ്വിച്ചിംഗ് നെറ്റ്‌വർക്ക് ടെലിനെറ്റിന്റെ സിഇഒ ആയി സേവനമനുഷ്ഠിച്ചു.
ജമാദുൽ ആഖിർ
സമയം
ഇസ്ലാമിക് കലണ്ടർ ചന്ദ്രനെ അടിസ്ഥാനമാക്കിയുള്ള കലണ്ടർ ആണ്‌.
ലോറൻസ് റോബർട്ട്സ് (ശാസ്ത്രജ്ഞൻ)
ആദ്യകാല ജീവിതവും വിദ്യാഭ്യാസവും
ലാറി എന്നറിയപ്പെട്ടിരുന്ന റോബർട്ട്സ് ജനിച്ചതും വളർന്നതും കണക്റ്റിക്കട്ടിലെ വെസ്റ്റ്പോർട്ടിലാണ്. രസതന്ത്രത്തിൽ ഡോക്ടറേറ്റ് നേടിയ എലിസബത്തിന്റെയും (ഗിൽമാൻ) എലിയട്ട് ജോൺ റോബർട്ട്സിന്റെയും മകനായിരുന്നു അദ്ദേഹം. ചെറുപ്പകാലത്ത് അദ്ദേഹം ഒരു ടെസ്‌ല കോയിൽ നിർമ്മിക്കുകയും ഒരു ടെലിവിഷൻ അസംബിൾ ചെയ്യുകയും മാതാപിതാക്കളുടെ ഗേൾ സ്കൗട്ട് ക്യാമ്പിനായി ട്രാൻസിസ്റ്ററുകളിൽ നിന്ന് നിർമ്മിച്ച ഒരു ടെലിഫോൺ ശൃംഖല രൂപകൽപന ചെയ്യുകയും ചെയ്തുവെന്ന് പറയപ്പെടുന്നു.
അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ വർഗ്ഗം:1937-ൽ ജനിച്ചവർ
നാട്ടക്കുറിഞ്ഞി
കർണാടകസംഗീതത്തിലെ 28ആം മേളകർത്താരാഗമായ ഹരികാം‌ബോജിയുടെ ജന്യരാഗമായി പൊതുവിൽ കണക്കാക്കപ്പെടുന്ന രാഗമാണ് നാട്ടക്കുറിഞ്ഞി. ഈ രാഗം ഒരു ഔഡവരാഗമാണ്. 2 തരത്തിൽ ആരോഹണാവരോഹണങ്ങൾ ഈ രാഗത്തിനുണ്ട്. കരുണഭക്തി രസങ്ങൾക്കു പ്രധാനമാണ് ഈ രാഗം. ആരോഹണാവരോഹണത്തിൽ വക്രസഞ്ചാരം കാണാം.
ഘടന,ലക്ഷണം
പ ഇല്ലാതേയാണ് ക്രമ ആരോഹണാവരോഹണത്തിൽ ആലപിക്കുന്നത്. രണ്ടു തരത്തിലുള്ള ആരോഹണാവരോഹണങ്ങളും താഴേ കൊടുക്കുന്നു.
തരം 1
തരം 2
അവലംബം
http://www.indiamusicinfo.com/raga_today/nattakurinji.html
സെക്സോഫോബിയ
ലൈംഗികാവയവങ്ങൾ അല്ലെങ്കിൽ ലൈംഗിക പ്രവർത്തനങ്ങൾ എന്നിവയോടുള്ള ഭയമാണ് സെക്സോഫോബിയ. ഒരു വ്യക്തിയുടെ വിദ്യാഭ്യാസ പശ്ചാത്തലം, വ്യക്തിപരമായ അനുഭവം, മനസ്സ് എന്നിവ അടിസ്ഥാനമാക്കിയുള്ള മനോഭാവത്തിലേക്കോ അല്ലെങ്കിൽ മത വിഭാഗങ്ങൾ, സ്ഥാപനങ്ങൾ, തുടങ്ങിയവയിൽ നിന്നുള്ള പൊതുവായ കളങ്കപ്പെടുത്തൽ തുടങ്ങിയവ  ഇതിന് കാരണമാകാം
ആരോഗ്യം
ക്ലിനിക്കൽ സംഭാഷണത്തിലെ സെക്സോഫോബിയ രോഗികൾ അവരുടെ ഡോക്ടർമാരുമായി സംസാരിക്കുന്ന രീതിയെ സ്വാധീനിക്കുന്നു.
അവലംബം
വർഗ്ഗം:ലൈംഗികത വർഗ്ഗം:സെക്സോളജി
മദ്രാസ് സംസ്ഥാനം
ഇന്ത്യയുടെ സ്വാതന്ത്ര്യത്തിനു ശേഷം, 1947 ഓഗസ്റ്റ് 15-നു മദ്രാസ് പ്രസിഡൻസി മദ്രാസ് പ്രവിശ്യയായി രൂപം കൊള്ളുകയും.1950 ജനുവരി 26 ന് ഭാരത സർക്കാർ മദ്രാസ് പ്രാവശ്യയെ,മദ്രാസ് സംസ്ഥാനമായി രൂപീകരിക്കുകയും ചെയ്തു.
ചരിത്രം
1950 ൽ മദ്രാസ് സംസ്ഥാനം രൂപീകൃതമായ സമയത്ത്, ഇന്നത്തെ ആന്ധ്രാപ്രദേശിലെ തീരദേശ ആന്ധ്ര, റായലസീമ, വടക്കൻ കേരളത്തിലെ മലബാർ പ്രദേശം, കർണാടകത്തിലെ ബെല്ലാരി, തെക്കൻ കാനറ, ഉഡുപ്പി ജില്ലകളും ഇതിൽ ഉൾപ്പെടുത്തി ആയിരുന്നു രൂപികരിച്ചത്.1953 ൽ ആന്ധ്രാ സംസ്ഥാനം രൂപീകരിക്കാൻ വേണ്ടി തീരദേശ ആന്ധ്രാപ്രദേശും റായലസീമയും വേർപിരിഞ്ഞു. തുടർന്ന് ദക്ഷിണ കനാറ, ബെല്ലാരി ജില്ലകൾ മൈസൂർ സംസ്ഥാനത്തിൽ അതായത് ഇന്നത്തെ കർണ്ണാടകയിലും ചേർത്തു. 1956 ൽ തിരു-കൊച്ചി സംസ്ഥാനങ്ങളെ ഒന്നാക്കി കൊണ്ട് കേരളസംസ്ഥാനത്തിന് ജന്മം നൽകിയപ്പോൾ മദ്രാസ്‌ സംസ്ഥാനത്തിൻറെ ഭാഗമായിരുന്ന മലബാർ കേരളത്തിൽ കൂട്ടിച്ചേർത്തു.തിരു-കൊച്ചി സംസ്ഥാനത്തിൻറെ ദക്ഷിണ ഭാഗങ്ങളായ കന്യാകുമാരി ജില്ലയെ മദ്രാസ് സംസ്ഥാനത്തിനു കൈമാറി.
ഹസാരിബാഗ് ദേശീയോദ്യാനം
ജാർഖണ്ഡ് സംസ്ഥാനത്തിലെ ഹസാരിബാഗ് ജില്ലയിൽ സ്ഥിതി ചെയ്യുന്ന ദേശീയോദ്യാനമാണ് ഹസാരിബാഗ് ദേശീയോദ്യാനം. 1976-ലാണ് ഇത് രൂപീകൃതമായത്.
ഭൂപ്രകൃതി
186 ചതുരശ്ര കിലോമീറ്ററാണ് ഇതിന്റെ വിസ്തൃതി. ഇലപൊഴിയും കാടുകളാണ് ഉദ്യാനത്തിലുള്ളത്. സാൽ വൃക്ഷങ്ങൾ ധാരാളമായി കാണപ്പെടുന്നു.
ജന്തുജാലങ്ങൾ
സാംബർ, നീൽഗായ്, പുള്ളിമാൻ, കാട്ടുപന്നി, കടുവ, പുലി എന്നീ മൃഗങ്ങളുടെ ആവാസകേന്ദ്രമാണിവിടം..
വർഗ്ഗം:ഝാർഖണ്ഡിലെ ദേശീയോദ്യാനങ്ങൾ
ബാലി കടുവ
ഇന്തോനേഷ്യൻ ദ്വീപായ ബാലിയിൽ മാത്രം കണ്ടിരുന്ന ഒരിനം കടുവയാണ് ബാലി കടുവ. ഇവയ്ക് ഇന്ന് വംശനാശം സംഭവിച്ചു കഴിഞ്ഞു, 1937 സെപ്റ്റംബർ 27-നാണ് ഈ ഇനത്തിൽ പെട്ട അവസാന പെൺകടുവ വെസ്റ്റ് ബാലിയിൽ വെടിയേറ്റു കൊല്ലപ്പെട്ടത്. ആവാസവ്യവസ്ഥയുടെ നാശവും വേട്ടയും ആണ് ഇവിടെ നാശത്തിനു വഴി തെളിച്ചത്.
ശരീരഘടന
ഒൻപതു ഇനം കടുവകളിൽ ഏറ്റവും ചെറുതായിരുന്നു ബാലി കടുവ. ആൺ കടുവയ്ക്കു ഏകദേശം 90–100 കിലോഗ്രാം ആയിരുന്നു തുക്കം, പെൺ കടുവക്ക് ആകട്ടെ  65–80 കിലോയും. ആൺ കടുവയ്ക്കു വാൽ അടക്കം ഏകദേശം 220 സെ മീ  ആയിരുന്നു നീളം, പെൺ കടുവക്ക് ആകട്ടെ 195–200 സെ മീ.
പ്രത്യുത്പാദനം
ബാലി കടുവകളുടെ ഗർഭ കാലം 14 - 15 ആഴ്ച ആണ്. ഒരു പ്രസവത്തിൽ രണ്ടോ മുന്നോ കുട്ടികൾ മാത്രമേ ഉണ്ടാകുകയുള്ളൂ. ജനന സമയം ഇവയുടെ ഏകദേശ ഭാരം 1.5 കിലോ മാത്രം ആയിരുന്നു.
ഷെനെക്ടഡി
ഷെനെക്ടഡി അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്ത് ഷെനെക്ടഡി കൗണ്ടിയുടെ ആസ്ഥാനമായ ഒരു നഗരമാണ്. 2010 ലെ യു.എസ്. സെൻസസ് പ്രകാരം നഗരത്തിലെ ആകെ ജനസംഖ്യ 66,135 ആയിരുന്നു. "പൈനുകൾക്കപ്പുറമുള്ള" എന്നർ‌ത്ഥമുള്ള skahnéhtati, എന്ന മൊഹാവ് പദത്തിൽ നിന്നാണ് "ഷെനെക്ടഡി" എന്ന പേര് ഉരുത്തിരിഞ്ഞത്. പതിനേഴാം നൂറ്റാണ്ടിൽ, അൽബാനി പ്രദേശത്ത് നിന്നുള്ള ഏതാനും ഡച്ച് കോളനിക്കാർ മൊഹാവ് നദിയുടെ തെക്ക് ഭാഗത്താണ് ഷെനെക്ടഡി സ്ഥാപിച്ചത്. 1664-ൽ ഇംഗ്ലീഷുകാർ ഏറ്റെടുത്തതിനുശേഷം അതിന്റെ നിയന്ത്രണം നിലനിർത്തിയിരുന്ന ആൽബാനി കുത്തക കച്ചവടക്കാർ രോമക്കച്ചവടത്തിൽ നിന്ന് അവരെ വിലക്കിയിരുന്നു. പുതുതായി സ്ഥാപിക്കപ്പെട്ട ഗ്രാമത്തിലെ താമസക്കാർ നദിക്കരയിലുള്ള തുണ്ടുനിലങ്ങളിൽ ഫാമുകൾ വികസിപ്പിച്ചു.
മൊഹാവ് നദി, ഇറി കനാൽ എന്നിവവഴി പടിഞ്ഞാറുമായി ബന്ധിപ്പിക്കപ്പെട്ടിരുന്ന ഷെനെക്ടഡി 19 ആം നൂറ്റാണ്ടിൽ മൊഹാവ്ക് താഴ്‍വരയിലെ വ്യാപാര, ഉൽപ്പാദന, ഗതാഗത ഇടനാഴിയുടെ ഭാഗമായി അതിവേഗം വികസത്തലേയ്ക്കു കുതിച്ചു. 1824 ആയപ്പോഴേക്കും കൃഷിയേക്കാളും വ്യാപാരത്തേക്കാളും കൂടുതൽ ആളുകൾ ഉൽപ്പാദനത്തിൽ ഏർപ്പെടുകയും നഗരത്തിൽ ഒരു കോട്ടൺ മില്ല് സ്ഥാപിക്കപ്പെടുകയും ഡീപ് സൗത്തിൽ നിന്നുള്ള പരുത്തി സംസ്കരിക്കുകയും ചെയ്തു. ന്യൂയോർക്കിലെ നിരവധി മില്ലുകൾക്ക് തെക്കുമായി അത്തരം ബന്ധങ്ങളുണ്ടായിരുന്നു. പത്തൊൻപതാം നൂറ്റാണ്ടിൽ, ജനറൽ ഇലക്ട്രിക്, അമേരിക്കൻ ലോക്കോമോട്ടീവ് കമ്പനി (ALCO) ഉൾപ്പെടെയുള്ള ദേശീയ സ്വാധീനമുള്ള കമ്പനികളും വ്യവസായങ്ങളും ഷെനെക്ടഡിയിൽ വികസിക്കുകയും, അവർ ഇരുപതാം നൂറ്റാണ്ടിന്റെ മധ്യത്തിൽ അധികാരകേന്ദ്രങ്ങളാകുകയും ചെയ്തു. ആണവോർജ്ജത്തിൽ പ്രവർത്തിക്കുന്ന അന്തർവാഹിനികളുടെ ഉൽപാദനത്തിൽ G.E. യുമായി സഹകരിച്ചുകൊണ്ടും 21-ാം നൂറ്റാണ്ടിൽ മറ്റ് തരത്തിലുള്ള പുനരുപയോഗ ഊർജ്ജത്തിനായും പ്രവർത്തിച്ചുകൊണ്ട് വളർന്നുവരുന്ന സാങ്കേതികവിദ്യകളുടെ ഭാഗമായിരുന്നു ഷെനെക്ടഡി നഗരം.
കിഴക്കൻ ന്യൂയോർക്കിൽ മൊഹാവ്ക്, ഹഡ്‌സൺ നദികളുടെ സംഗമസ്ഥാനത്താണ് ഷെനെക്ടഡി സ്ഥിതിചെയ്യുന്നത്. തെക്കുകിഴക്ക് 15 മൈൽ (24 കിലോമീറ്റർ) അകലെയുള്ള സംസ്ഥാന തലസ്ഥാനമായ അൽബാനിയുടെ അതേ മെട്രോപൊളിറ്റൻ പ്രദേശത്താണ് ഇത് നിലനിൽക്കുന്നത്. 2013 ലെ സംസ്ഥാന ഭരണഘടനാ ഭേദഗതി പ്രകാരം ഓഫ് റിസർവേഷൻ കാസിനോ ചൂതാട്ടത്തിന്റെ വികസനത്തിനായി തിരഞ്ഞെടുക്കപ്പെട്ട മൂന്ന് സൈറ്റുകളിൽ ഒന്നാണ് നഗരം എന്ന് 2014 ഡിസംബറിൽ സംസ്ഥാനം പ്രഖ്യാപിച്ചു. നദീതടപ്രദേശത്തുടനീളമായി കാസിനോയ്‌ക്ക് പുറമേ ഹോട്ടലുകൾ, പാർപ്പിടം, തുറമുഖം എന്നിവയുമായി യോജിപ്പിച്ച് നഗരത്തിലെ ഒരു ALCO ബ്രൌൺ‌ഫീൽഡ് സൈറ്റ് പുനർ‌ വികസിപ്പിക്കുക എന്നതാണ് ഈ പദ്ധതി.
ചരിത്രം
യൂറോപ്യൻ സമാഗമകാലത്ത് മൊഹാവ്ക് താഴ്വര, ഇറോക്വോയിസ് കോൺഫെഡറസി അല്ലെങ്കിൽ ഹൌഡെനോസൗനിയുടെ അഞ്ച് രാഷ്ട്രങ്ങളിലൊന്നായ മൊഹാവ്ക് നേഷന്റെ പ്രദേശമായിരുന്നു. എ.ഡി 1100 മുതൽ അവർ ഈ പ്രദേശത്ത് അധിനിവേശം നടത്തിയിരുന്നു. 1600 കളുടെ തുടക്കത്തിൽ മൊഹാവ്ക് അവരുടെ വാസസ്ഥലങ്ങൾ നദിയോരത്തേയ്ക്ക് മാറ്റുകയും 1629 ആയപ്പോഴേക്കും മുമ്പ് അൽഗോങ്കിയൻ ഭാഷ സംസാരിച്ചിരുന്ന മഹിക്കാൻ ജനതയുടെ കൈവശമുണ്ടായിരുന്ന ഹഡ്‌സൺ നദിയുടെ പടിഞ്ഞാറൻ കരയിലുള്ള പ്രദേശങ്ങളും അവർ തങ്ങളുടെ വരുതിയിലാക്കുകയും ചെയ്തു.
ഫിലിപ്പ് ഹെൻഡ്രിക്സ് ബ്രൌവർ, സൈമൺ വോൾക്കർസെ വീഡർ, പീറ്റർ അഡ്രിയാൻ വാൻ വോഗ്ലെലം, ട്യൂണിസ് കോർണലൈസ് സ്വാർട്ട്, ബാസ്റ്റിയ ഡി വിന്റർ ആറ്റി, കാറ്റലിൻ ഡി വോസ്, ജെറിറ്റ് ബാൻകെർ, വില്യം ടെല്ലർ, പീറ്റർ ജേക്കബ്സ് ബോർസ്‌ബൂം, പീറ്റർ ഡാനിയേൽ വാൻ ഒലിൻഡ, ജാൻ ബെരെൻട്സെ വെമ്പ്, ജാക്വസ് കോർണലൈസ് വാൻ സ്ലിക്ക്, മാർട്ടൻ കോർണലൈസ് വാൻ എസെൽസ്റ്റൈൻ, ഹാർമെൻ ആൽബർട്ട് വെഡ്ഡർ. ആദ്യകാല കോളനിക്കാരിൽ ഭൂരിഭാഗവും ഫോർട്ട് ഓറഞ്ച് പ്രദേശത്തുനിന്നുള്ളവരായതിനാൽ, അവർ രോമക്കച്ചവടക്കാരായി പ്രവർത്തിക്കാമെന്നു പ്രതീക്ഷിച്ചിരിക്കാമെങ്കിലും ബെവർവിജ്ക് (പിൽക്കാലത്ത് അൽബാനി) വ്യാപാരികൾ രോമക്കച്ചവടത്തിന്റെ നിയമപരമായ നിയന്ത്രണത്തിന്റെ കുത്തക നിലനിർത്തി. അതിനാൽ ഇവിടത്തെ താമസക്കാർ കാർഷിക മേഖലയിലേക്ക് തിരിഞ്ഞു. ഫ്രഞ്ച് കൊളോണിയൽ ശൈലിയിലുള്ളതുപോലെ നദിയോരത്ത് ഒരുക്കിയിരുന്ന അവരുടെ 50 ഏക്കർ സ്ഥലങ്ങൾ കോളനിയുടെ പ്രത്യേകതയായിരുന്നു. കന്നുകാല വളർത്തലും ഗോതമ്പ് കൃഷിയെയും അവർ ആശ്രയിച്ചു. ഭൂവുടമകളും അവരുടെ പിൻഗാമികളും തലമുറകളായി പട്ടണത്തിന്റെ മുഴുവൻ ഭൂമിയും നിയന്ത്രിക്കുകയും പ്രധാനമായും അമേരിക്കൻ വിപ്ലവ യുദ്ധത്തിനുശേഷം പ്രതിനിധി സർക്കാർ സ്ഥാപിതമായതുവരെ ഗവൺമെന്റായിപ്പോലും അവർ പ്രവർത്തിച്ചു.
തദ്ദേശീയരുമായുള്ള ആശയവിനിമയത്തിന്റെ ആദ്യ നാളുകൾ മുതൽ, താഴ്വരയിലെ ആദ്യകാല ഡച്ച് വ്യാപാരികൾ എല്ലായ്പ്പോഴും ഔദ്യോഗിക വിവാഹമല്ലെങ്കിൽക്കൂടി മൊഹാവ്ക് വനിതകളുമായി ബന്ധം സ്ഥാപിച്ചിരുന്നു. അമ്മയുടെ കുലത്തിൽ ജനിച്ച കുട്ടികളെ മാതാവ് വഴിയുള്ള പിൻതുടർച്ചക്രമം പരിഗണിച്ച് മൊഹാവ് സമുദായത്തിലാണ് അവരുടെ കുട്ടികൾ വളർന്നത്. മൊഹാവ് സമൂഹത്തിനുള്ളിൽ പോലും ജീവശാസ്ത്രപരമായ പിതാക്കന്മാർക്ക് ചെറിയ കർത്തവ്യങ്ങളേ ഉണ്ടായിരുന്നുള്ളു.
ഡച്ച്, ഫ്രഞ്ച്, മൊഹാവ് വംശജരായ ജാക്വസ് കോർനെലിസെൻ വാൻ സ്ലിക്ക്, സഹോദരി ഹില്ലെറ്റി വാൻ ഒലിൻഡ തുടങ്ങിയ ചില മിശ്ര-വംശജർ ദ്വിഭാഷികളും, ഡച്ച് കോളനിവാസികളുമായി മിശ്രവിവാഹിതരാകുകയും ചെയ്തു. ഷെനെക്ടഡി കുടിയേറ്റ കേന്ദ്രത്തിൽ അവർ ഭൂമി നേടുകയും ചെയ്തു. മൊഹാവ്ക്കിൽനിന്ന് ഡച്ച് സമൂഹത്തിലേക്ക് മാറുന്നതായി തോന്നിയ ചുരുക്കം ചില മെറ്റിസുകളിൽ അവർ ഉൾപ്പെടുകയും അവരെ "മുൻ ഇന്ത്യക്കാർ" എന്ന് വിശേഷിപ്പിക്കുകയും ചെയ്തിരുന്നു, എന്നിരുന്നാലും എന്നിരുന്നാലും അവർക്ക് എല്ലായ്പ്പോഴും എളുപ്പമുള്ള സമയം ഉണ്ടായിരുന്നില്ല. 1661-ൽ ജാക്ക് തന്റെ സഹോദരൻ മാർട്ടനിൽ നിന്ന് മൊഹാവ്ക്കുകൾ കൊടുത്തിരുന്ന വാൻ സ്ലിക്ക് എന്നറിയപ്പെട്ടിരുന്ന ദ്വീപ് പാരമ്പര്യമായി നേടി. പത്തൊൻപതാം നൂറ്റാണ്ടിൽ വാൻ സ്ലിക്ക് കുടുംബത്തിലെ പിൻഗാമികൾ ഉടമസ്ഥാവകാശം നിലനിർത്തിയിരുന്നു.
കോളനിയിലെ തൊഴിൽ ക്ഷാമം കാരണം ചില ഡച്ച് കുടിയേറ്റക്കാർ ആഫ്രിക്കൻ അടിമകളെ ഈ പ്രദേശത്തേക്ക് കൊണ്ടുവന്നു. ഷെനെക്ടഡിയിൽ അവരെ കാർഷിക തൊഴിലാളികളായി ഉപയോഗിച്ചു. ഇംഗ്ലീഷുകാരും അടിമകളെ ഇറക്കുമതി ചെയ്യുകയും നദീതടത്തിലെ കൃഷി തുടരുകയും ചെയ്തു. ഇംഗ്ലീഷുകാർ ഏറ്റെടുത്തതിനുശേഷം അൽബാനിയിലെ വ്യാപാരികൾ പ്രദേശത്തെ രോമക്കച്ചവടത്തിന്റെ നിയന്ത്രണം നിലനിർത്തി.
1664-ൽ ഇംഗ്ലീഷുകാർ ഡച്ച് ന്യൂ നെതർലാൻഡ് കോളനി പിടിച്ചെടുക്കുകയും ന്യൂയോർക്ക് എന്ന് പുനർനാമകരണം ചെയ്യുകയും ചെയ്തു. ആൽ‌ബാനിയിലെ രോമക്കച്ചവടത്തിൽ കുത്തക അവർ സ്ഥിരീകരിക്കുകുയം 1670 ലും അതിനുശേഷവും ഷെനെക്ടഡിയെ ഈ വ്യാപാരത്തിൽ നിന്ന് വിലക്കുന്നതിന് ഉത്തരവുകൾ പുറപ്പെടുവിക്കുകയും ചെയ്തു. 1670 ലും 1672 ലും കുടിയേറ്റക്കാർ മൊഹാവ്ക്കിൽ‌ നിന്നും അധികമായി ഭൂമി വാങ്ങി. ജാക്ക്, ഹില്ലെറ്റി വാൻ സ്ലിക്ക് എന്നിവർക്ക് ഷെനെക്ടാഡിക്ക് വേണ്ടിയുള്ള മൊഹാവ്ക്കുമായുള്ള 1672 ലെ ഇടപാടിൽനിന്ന് ഭൂമി ലഭിച്ചിരുന്നു. ഇരുപത് വർഷത്തിന് ശേഷം (1684) ഗവർണർ തോമസ് ഡോങ്കൻ അഞ്ച് അധിക ട്രസ്റ്റിമാർക്ക് ഷെനെക്ടഡിയിലെ ഭൂമിയിൽ കത്തുകളിലൂടെ സ്വകാര്യാവകാശം നൽകി.
1690 ഫെബ്രുവരി 8 ന്, കിംഗ് വില്യംസ് യുദ്ധത്തിൽ, ഫ്രഞ്ച് സേനയും കൂടുതലും ഒജിബ്വെ, അൽഗോൺക്വിൻ യോദ്ധാക്കൾ ഉൾപ്പെട്ട അവരുടെ ഇന്ത്യൻ സഖ്യകക്ഷികളും, ഷെനെക്ടഡിയെ അത്ഭുതകരമായി ആക്രമിക്കുകയും 11 പേർ ആഫ്രിക്കൻ അടിമകൾ ഉൾപ്പെടെ 62 പേർ ഈ യുദ്ധത്തിൽ മരിക്കുകയം ചെയ്തു. അമേരിക്കൻ ചരിത്രം ഇതിനെ ഷെനെക്ടഡി കൂട്ടക്കൊല എന്നാണ് രേഖപ്പെടുത്തുന്നത്. അഞ്ച് ആഫ്രിക്കൻ അടിമകളടക്കം 27 പേർ ബന്ദികളാക്കപ്പെടുകയും; ആക്രമണകാരികൾ തങ്ങളുടെ ബന്ദികളെ 200 മൈൽ അകലെയുള്ള മോൺ‌ട്രിയലിലേക്കും അവരുമായി ബന്ധപ്പെട്ട മൊഹാവ്ക് മിഷൻ ഗ്രാമമായ കഹ്നവാക്കിലേക്കും കൊണ്ടുപോയി. സാധാരണനടപടിയായി യുവബന്ദികളെ മൊഹാവ് കുടുംബങ്ങൾ മരണമടഞ്ഞ ആളുകൾക്കു പകരമായി ദത്തെടുത്തു. പതിനെട്ടാം നൂറ്റാണ്ടിന്റെ തുടക്കത്തിൽ ക്യൂബെക്കും വടക്കൻ ബ്രിട്ടീഷ് കോളനികളും തമ്മിലുള്ള മിന്നലാക്രമണം ചില ബന്ദികളെ അവരുടെ സമുദായങ്ങൾ മോചിപ്പിക്കുന്നതിനു കാരണമായി. കൊളോണിയൽ സർക്കാരുകൾ ഉന്നത ഉദ്യോഗസ്ഥർക്കും മറ്റ് ഉദ്യോഗസ്ഥർക്കും മാത്രമായി ഇടപെട്ടിരുന്നു. 1748 ൽ, കിംഗ് ജോർജ്ജ് യുദ്ധത്തിൽ, ഫ്രഞ്ചുകാരും ഇന്ത്യക്കാരും വീണ്ടും ഷെനെക്ടഡിയെ ആക്രമിക്കുകയും 70 താമസക്കാർ കൊല്ലപ്പെടുകയും ചെയ്തു.
1765-ൽ ഷെനെക്ടാഡി ഒരു ബറോ ആയി സംയോജിപ്പിക്കപ്പെട്ടു. അമേരിക്കൻ വിപ്ലവ യുദ്ധത്തിൽ പ്രാദേശിക പൗരസേനാ യൂണിറ്റായ സെക്കന്റ് ആൽബാനി കൗണ്ടി മിലിഷ്യ റെജിമെന്റ്, സരടോഗ യുദ്ധത്തിലും രാജാഭക്തരായ സൈനികർക്കെതിരെയും പോരാടി. മൊഹാവ്ക് താഴ്വരയിലെ മിക്ക യുദ്ധങ്ങളും ലിറ്റിൽ ഫാൾസിന് പടിഞ്ഞാറ് ജർമ്മൻ പാലറ്റൈൻ സെറ്റിൽമെന്റിന്റെ അതിർത്തിയിൽ വിദൂര പടിഞ്ഞാറൻ ഭാഗത്താണ് സംഭവിച്ചത്. അവരുടെ ഗാഢ വ്യവസായ ബന്ധങ്ങളും ബ്രിട്ടീഷുകാരുമായുള്ള മറ്റ് ബന്ധങ്ങളും കാരണം, നഗരത്തിൽ നിന്നുള്ള ചില താമസക്കാർ രാജാവിനോടു കൂറുള്ളവരായിരിക്കുകയും; വിപ്ലവത്തിന്റെ അവസാന ഘട്ടത്തിൽ കാനഡയിലേക്ക് മാറുകയുംചെയ്തു. അപ്പർ കാനഡ എന്നും പിന്നീട് ഒന്റാറിയോ എന്നും അറിയപ്പെടുന്ന സ്ഥലത്ത് രാജാവ് അവർക്ക് ഭൂമി നൽകി.
ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച് നഗരത്തിന്റെ ആകെ വിസ്തീർണ്ണം 11.0 ചതുരശ്ര മൈൽ (28.49 ചതുരശ്ര കിലോമീറ്റർ) ആണ്, അതിൽ 10.9 ചതുരശ്ര മൈൽ (28.23 ചതുരശ്ര കിലോമീറ്റർ) കരഭൂമിയും ബാക്കി 0.1 ചതുരശ്ര മൈൽ (0.26 ചതുരശ്ര കിലോമീറ്റർ) (1.27% ) ജലഭാഗവുമാണ്.
അവലംബം
വർഗ്ഗം:ന്യൂയോർക്ക് സംസ്ഥാനത്തെ നഗരങ്ങൾ
ബോബ് കാൻ
റോബർട്ട് എലിയറ്റ് കാൻ (ജനനം ഡിസംബർ 23, 1938) ഒരു അമേരിക്കൻ ഇലക്ട്രിക്കൽ എഞ്ചിനീയറാണ്, വിന്റ് സെർഫിനൊപ്പം ഇന്റർനെറ്റിന്റെ അടിസ്ഥാന ആശയവിനിമയ പ്രോട്ടോക്കോളുകളായ ട്രാൻസ്മിഷൻ കൺട്രോൾ പ്രോട്ടോക്കോളും (TCP) ഇന്റർനെറ്റ് പ്രോട്ടോക്കോളും (IP) ആദ്യമായി നിർദ്ദേശിച്ചു.
2004-ൽ, ടിസിപി/ഐപിയിലെ പ്രവർത്തനത്തിന് വിന്റ് സെർഫിനൊപ്പം കാൻ ട്യൂറിംഗ് അവാർഡ് നേടി.